سمایل سەردەشتی - ویکیپیدیا، ئینسایکڵۆپیدیای ئازاد\nپێشنیار دراوە ئەم وتارە لەگەڵ ئیسماعیل سەردەشتی بکرێتە یەک. (لێدوان) پێشنیاردراو لە .\nسمایل سەردەشتی گۆرانیبێژێکی خۆوێژ و بەندبێژێکی لەزەبری کورد بوو.\nقەڵادزێ، باشووری کوردستان\n١٩٧٤/٤/٢٤ لە شاری قەڵادزێ لە دایک بووە. ھەر لە نەوەدە کانەوە دەستی بە کاری ھونەری کردووە، لە کوردستانی ئێران بە ھۆی وتنی گۆرانی سیاسی دەستگیر دەکرێ و ساڵی ٢٠٠٥ دێتە کوردستانی عێراق. سەردەشتی خاوەنی ٤ منداڵ بووە بە ناوەکانی [کەیوان، کۆمار، شیما، شیلا]\nسەرەشتی خاوەن تۆناژێکی تایبەتی دەنگ و شێوازێکی وتنی تایبەت بە خۆی بوو. زۆر کەس دواتر لاساییان کردۆتەوە، بەڵام بۆخۆی لاسای کەسی نەکردۆتەوە. ھەرچەند جاروبار گۆرانیی ھونەرمەندانی تریشی وتۆتەوە. ھەمیشە ڕێزێکی تایبەتیی بۆ ھونەرمەندانی گەورەی کورد وەکوو ناسر ڕەزازی و شوان پەروەر و بەندبێژانی وەک عەلی خەندان و سەید عەلی سەردەشتی داناوە و لە بەندەکانیدا ناوی بە بەرزی ھێناون. زۆر جار ناوئاخنی بەندەکەکانی بە باسی نیشتمانپەروەری و خۆشەویستیی خاک و کورد ڕازاندۆتەوە و ھەر ئەوەش بۆتە ھۆی ئەوەی لە لایەن دەوڵەتی ئێرانەوە چەند جار دەستبەسەر کرێ و دواجاریش ناچار بە جێھێشتنی ڕۆژھەڵاتی کوردستان بوو و لە باشوور گیرسایەوە. ڕووداوە خۆش و ناخۆشەکانی کوردستان لە سەر سەردەشتی کاریگەر بوون و دڵی پێیان خۆش و ناخۆش دەبوو و لە ئاواز و بەندەکانیدا ڕەنگی دەدایەوە. بۆ نموونە لێک نزیک بوونەوەی حیزبەکانی باشووری کوردستان لە سەردەمی پاش ڕووخانی سەددامدا دڵی ئەوی خۆش کرد و گەلێک بەندی پێدا ھەڵگوتن و ھیوای سەربەرزی بۆ خاک و نیشتمان لێ خواستن. لە لایەکی ترەوە کاتێک کوێرەمووشە دژە نەتەوەکان لە سابڵاغ شەوێک کێلی شاعیران و گەورەپیاوانی وەک مامۆستا ھێمن و ھەژاریان شکاند، دەنگی سەردەشتی لە ھەموو کەس بەرزتر بەرپەرچی ئەم ڕووداوە ناخۆشەی داوە. لە بەشێکی گۆرانییەکی درێژدا کە بۆ ئەم ڕووداوەی داناوە، دەڵێ:\nشەوگارێکی نەنووستم ھەتا سیواتی داوە\nھەر لە فکری واندا بووم بۆچی کێلیان شکاوە\nساتێک لەوێ ڕادەبری ھۆی گەڕیدەی ئەو ناوە\nلە جیات دەستەگوڵ بەری بۆ ئەو دو شێرەپیاوە\nلە جیات فاتیحە بخوێنی کە زەحمەتیان کێشاوە\nدەچی کێلیان دەشکێنی قەت نافەوتن ئەو ناوە\nڕەبی ئەو دەستە بشکێ لە کێلی وانت داوە\nھەنگاوی لاقت ورد بێ بەرەو وێت ھەڵێناوە\nچۆن دڵت بڕوا دەدا و کێ تۆی وا دەرس داوە\nکوڕی چ حەرامزادێکی لێت پیرۆز بێ ئەو ناوە\nسەردەشتی ڕۆژی ٢٠٠٨/٨/١ لە سەر ڕێگای سەنگەسەر-ڕانیە تووشی ڕوداوی ھاتووچۆ دەبێ و دەست بەجێ گیان لە دەست دەدا. پێشتر ھەم بە بەند و ھەمیش بە قسە وەسیەتی کردبوو تەرمەکەی لە ئاڵای کوردستان بپێچرێ. وەسیەتی بە جێ ھێنرا و لە کاتی بە خاک ئەسپاردنیدا تەرمەکەیان بە تابووتەوە بە ئاڵای کوردستان ڕازاندەوە و جەماعەتێکی زۆر لە خەڵک و خۆشەویستانی خۆی و خاکی کوردستان بەشداری ڕێوڕەسمەکە بوون. مامۆستای تەڵقیندەر بە ھێنانەوەی بەڵگەی شەرعی بۆ ئەو کەسانەی لە سەر خۆشەویستیی نیشتمان لە خاک و زێدی خۆیان تەرە دەکرێن بە شەھیدی لە قەڵەم دا و مامۆستا مەلا عەوڵا حەسەنزادە ئەدیب و وەرگێڕ و سیاسیی ناسراوی ڕۆژھەڵات کە لەوێ حازر بوو وەک پێشمەرگەیەکی کورد ڕێزی لێ گرت و باسی کرد.\nوەرگیراو لە «https://ckb.wikipedia.org/w/index.php?title=سمایل_سەردەشتی&oldid=685054»\nئەم پەڕەیە دواجار لە ١٥:١٧ی ٣٠ی نیسانی ٢٠٢٠ نوێ کراوەتەوە.


ANF | له دوای هێرشه‌كه‌ی ئه‌هواز زۆر كه‌س ده‌ستگیر كران\nله دوای هێرشه‌كه‌ی ئه‌هواز زۆر كه‌س ده‌ستگیر كران\nهێزه ئه‌منییه‌كانی ئێران له دوای هێرشه چه‌كدارییه‌كه‌ی شاری ئه‌هواز چه‌ندین كه‌سیان ده‌ستگیر كردووه.\nدووشه‌ممه, 24 Sep 2018, 18:21\nئاژانسی هه‌واڵی میزان-ی ئێران بڵاوی كرده‌وه، وه‌زیری ئیتڵاعاتی ئێران مه‌حموود عه‌له‌وی ڕایگه‌یاندووه، له دوای هێرشه چه‌كدارییه‌كه‌ی شاری ئه‌هواز له پارێزگه‌ی خوزستان، زۆر كه‌سی «گومانلێكراو» ده‌ستگیركراون.\nعه‌له‌وی ڕایگه‌یاندووه، «هه‌موو تێرۆریسته‌كانی په‌یوه‌ندیدار به‌م هێرشه ده‌ستگیر ده‌كه‌ین..» ده‌رباره‌ی ژماره‌ی ئه‌و كه‌سانه‌ی ده‌ستبه‌سه‌ر كراون و ناسنامه‌یان، هیچ زانیارییه‌ك ڕانه‌گه‌یه‌نراوه.\nڕۆژی شه‌ممه‌ی ڕابردوو له كاتی مه‌ڕاسیمی سه‌ربازیدا له شاری ئه‌هواز، هێرشێكی چه‌كداری ئه‌نجام درا و به‌هۆیه‌وه ٢٥ كه‌س كوژران و چه‌ندین كه‌سی دیكه‌ش بریندار بوون. زۆربه‌ی كوژراو و برینداره‌كان ئه‌فسه‌ر و سه‌ربازی كۆماری ئیسلامی ئێران بوون.\nهه‌ر له دوای ئه‌و هێرشه ئۆپه‌راسیۆنێكی به‌رفره‌وانی ده‌ستگیركردن ده‌ستی پێكرد و تا ئێستا ده‌یان كه‌س ده‌ستگیركراون. به‌هۆی ئه‌وه‌ی له ئێران پڕۆسه‌ی دادگه‌یی كردن به‌شێوه‌یه‌كی دادپه‌روه‌رانه به‌ڕێوه‌ناچێت، له‌ژێر ئه‌شكه‌نجه‌دا ئیفاده له زیندانییه‌كان وه‌رده‌گیرێت.\nله لایه‌كی دیكه‌وه سوپای پاسدارانی ئێران هه‌ڕه‌شه‌ی تۆڵه‌كردنه‌وه ده‌كات. یاریده‌ده‌ری فه‌رمانده‌ی سوپای پاسداران ئه‌مڕۆ بۆ جاری دووه‌م هه‌ڕه‌شه‌ی له ئه‌مه‌ریكا و ئیسرائیل كرد و ڕایگه‌یاند، «ئێوه ده‌یبینن كه وه‌ڵامان تووند ده‌بێت. له كرده‌وه‌كانتان په‌شیمانتان ده‌كه‌ینه‌وه.»


ساڵح ژاژڵه‌یی 21/12/2019 719 جار بینراوە\nئەزمەی سەركردەو ئایندەی هەرێمی كوردستان بە كوێ ئەگات:\nساڵی 1961 یەكەم ساڵم بوو چومە قۆناغی ناوەندی هەر لەو ساڵەشدا شۆڕشی ئەیلول دەستی پێكرد. یەكەم جار بوم بە ئەندامی یەكێتی قوتابیانی كوردستان و دوای ماوەیەكی كورتیش چومە ناو ریزەكانی پارتی دیموكراتی كوردستان. لەو كاتەوە تا وازهێنانم لە بزوتنەوەی گۆڕان لە هەموو وێتسگەكانی خەباتی كوردایەتی بەشداریم كردوە.\nریزەكانی پارتی. جەلالی. ساڵی 1974. یەكێتی نیشتمانی كوردستان و دواجار بزوتنەوەی گۆڕان. هەریەك لەم قۆناغانە ئەتوانم كتێبێكی تەواوی لەسەر بنوسم. ئەوەی لێرەدا مەبەستمه و بەلامەوە گرنگە ئاماژەی بۆبكەم ئەمەی خوارەوەیە:\nلە هەموو قۆناغەكاندا لە سەرەتای بەشداریكردندا هاوڵاتیانی كورد ئەوەندە تینوی كوردایەتی بون. خۆشەویستییان بۆ سەركردەكانیان ئەگەیشتە ئاستی پەرستن. لە هەر حیزبیكدابویتایە ئەوەندە خەمخۆری سەركردەكەت بوی كێ قودرەتی ئەوەی هەبوو لای من و تۆ بە خراپە باسیان بكات. ئامادەبوین سەری خۆمانیان لەسەر دابنێین بەتایبەتی لە سەرەتای لاوێتیدا. بەڵام دوای ئەو هەموو ساڵانە و بەپێی ئەو هەموو لێكدانەوانە گەیشتمە باوەڕی تەواو كە ئەنجامی ئەو هەموو شەڕو پێكدادان و كورد كوشتنە بە دەستی یەكتری، هۆكارەكەی بەرژەوەندی شەخسی بوەو، هەموی لەسەر دەسەڵات بوە. ئێستاش هەر وایەو پێ دەچێت لە داهاتوشدا هەر وابێت. هەرچی سەركردەیەكت بدواندایە بەرامبەرەكەی تاوانبار ئەكرد بە خائین و گەندەڵ و پیاوی بێگانەو خۆشی بە فریادرەس ئەزانی. شەڕیان لەنێوان خۆیاندا دروست ئەكردو كوڕی خەڵكیان بە كوشت ئەدا. كاتێكیش لە بەرژەوەندییان بوایە دەستیان ئەخستە ناو دەستی یەكتری و مویان بە بەردا نەدەچوو.\nدوای ئەمەش تاوانی هەموو ناكۆكییەكانیان ئەخستە ملی من و تۆ و یەكێكی تر. هەمویان یەكتریان بەوە تۆمەتبار ئەكرد. كە تەمەنیان چۆتە سەرەوەو دەستبەرداری پۆستەكەی نابێت. بەڵام كە خۆی ئەبوو بەخاوەن دەسەڵات. مەگەر مردن پۆستەكەی لێوەرگرتایە.\nئەگەر راستت ئەوێت كە كورسییەكانی گۆڕان لە 24 وە بو بە 12 دەبو رێكخەر و ئەندامانی خانەی راپەڕاندن دەستیان لەكاربكێشایەتەوە. بەڵام هەمویان وەكو كەڕەی شەربەت فزەیان لە خۆیان بڕیبو.\nهەر بۆ وەبیرهێنانەوە لە رۆژی 12/10/ 2004 هەندێك لە ئەندامانی مەكتەبی سیاسی یەكێتی یاداشتێكیان بۆ بەڕێز مام جەلال نوسی كە لە 8 خاڵدا خۆی بینیوەتەوە. یەكێك لە داواكاریەكان ئەوەبوە لە مام جەلال كە تەمەنی بۆتە 70 ساڵ و باشتر وایە دەستبەرداری پۆستەكەی ببێت، چونكە توانای بەڕێوەبردنی كارەكانی نەماوە.\nلەكاتێكدا لەوكاتەدا مام جەلال تەندروستی خراپ نەبوە. ئەوەی شایانی باسە یەكێك لەوانەی دوای كاك نەوشیروان ناوی لەو یاداشتدا هاتوە. كاك عومەری سەید عەلی بوە. ئێستا كاك عومەر خۆی تەمەنی بۆتە 75 ساڵ و تەندروستیشی باش نییه و هەموانیش ئەزانن ناتوانێت بە باشی كارەكانی بەڕێوەبەرێت و رەخنەو گلەیی زۆری لەسەرەو لە هەموشی گرنگتر دوای ئەوەی بەڕێزیان بونە رێكخەری گشتی، بزوتنەوەی گۆڕان نیوەی دەنگەكانی پێشوی كەمكرد. لەبری ئەوەی دەستبەرداری پۆستەكەی بێت و داوای لێبوردن بكات، هەوڵێكی زۆری داو بۆ جارێكتر خۆی كردەوە بە رێكخەر.\nبێ ئومێدبونی جەماوەر لە سەركردەكان نەك هەر خەمێكی گەورەیە. بەڵكو كارەساتێكی نیشتمانی و نەتەوەیی مەترسیداریشە كاتێك ئەبینی سەركردەیەك و كەسایەتییەكی سیاسی ناسراوی وەكو نەوشیروان مستەفا، كە هەمیشە لە شاخ و لەشار جێگەی ئومێد و متمانەی خەڵك بوبێت و وەكو فریادرەس سەیركرابێت و بە ئەندازیاری راپەڕین و باوكی هەژاران ناسرابێت دواساتەكانی ژیانی ئاوا كۆتایی بێت جێگەی داخ و پەژارەیەكی گەورەیە بۆ هەمومان.\nكاربگاتە ئەوەی ئەم پیاوە گەورەیە لەدواساتەكانی ژیانیدا هەموو رابوردووی سیاسی خۆی و دەسكەوتەكانی ئەم بزوتنەوەیە بكاتە قوربانی بەرژەوەندی كورەكانی، كە بە درێژایی هەموو ژیانی سیاسی خۆی دژی ئەوە بوە. ئێمە كە مێژو ئەخوێنینەوە گلەیی لە شێخ محمودی نەمر ئەكەین كە موڵك و ماڵی لەسەر خۆی تاپۆ كردوە. بەڵام ئەوە پێش 100 سال زیاتر بوە. عەقڵی ئێستاو ئەو كاتەش بەراورد بكە كە جیاوازیەكە ئاسمان و رێسمانە.\nدوای 100 ساڵ رۆشنبیرترین و ناسراوترین و شۆرشگێرترین و دەسپاكترین كەسی ئەم سەردەمە بێت و هەمان رەفتار دووبارە بكاتەوە، موڵك و ماڵی گشتی لەسەر نەوەكانی تاپۆ بكات و تازە بە تازە نەرێتی بە بنەماڵە كردن و بە خیزانكردن زیندو بكاتەوە و برەوی پێ بدات. بە بۆچونی من ئەو كارە سەدان جار خراپترە لەوەی شیخ محمود كردویەتی. بە دەیان جار خراپترە لەوەی بنەمالەی بارزانی و تالەبانی كردویانە . لەبەر ئەوەی ئەم بەرێزە هەمیشە دژی ئەم رەفتارانە بوەو كاری بو ئەوە كردوە ئەمە نەمینیت . لە زۆربەی بۆنەكاندا جەختی لەسەر دوو شت كردوتەوە : 1- دژی گەندەلی دەوەستینەوە . 2- دژی بە بنەمالەكردن دەوەستینەوە . بەلام ئێستا كە پێچەوەانەكەی راست دەرجو ، لیرە بەدواوە بروا بە كی بكەین؟.\nلە هەموی ناخۆشتر ئەوەیە خەڵكانێك بێن و پاساو بۆ ئەم كارە بهێننەوەو چاو لە ئاستیا بنوقێنن و بڵێن ئەمیش وەكو ماڵباتی تاڵەبانی و بارزانی، كەواتە جیاوازی نێوان ئەوان و ئێمە چییە؟ كەواتە بزوتنەوەی گۆڕان بۆ دروست بوو؟ كەواتە بۆچی میللەتمان خەڵەتاند؟.\nتۆ سەركردەیەكی ئاوا گەورەو مەزن و ناودار و ناسراو و جێگە هیواو متمانە بێت و كار بگاتە ئەوەی هەموان بە فریادرەست بزانن. بەڵام داوا لە هاوڕێكانت بكەی و خەڵكیان لێ راسپێرێت كە یەكێتی جێبهێڵن و پشتیوانیت لێ بكەن و ئەوانیش مەردانە وەڵامت بدەنەوەو دەستبەرداری هەموو بەرژەوەندیەكانی خۆیان ببن. بەڵام دوایی پەراوێزیان بخەیت و لێیان بێ منەت بی.\nئەپرسم ئەگەر بۆئەوان ئاسایی بێت ئەو هەموو ناعەدالەتی و بێ ویژدانییە بەرامبەر بە من و تۆ بكەن ، بۆچی بو ئێمە دەبێتە تاوان باسیان بكەین و رەخنەیان لێبگرین؟. ئەمەی من نوسیومە هەموی راستین، ئەوە كار و كردەوەی سەركردەكانە بە بەرچاوی هەمومانەوە ئەنجامیان داوە، باسی كەسایەتی كەسم بە خراپە نەكردوە. من وتومە فلانە شت خراپەو فلانە شت چاكە. نازانم بۆچی هەندێ كەس تەنگەتاو بون و خۆیان سەغلەت كردوە . ئایا راستی وتن تاوانە؟ ئەمە مێژووە ئەبێ وەك خۆی تۆماربكرێت نەك وەك ئەوەی چۆن حەزمان لێیەتی و لەبەرژوەندیمانە.\nئەپرسم: كێشەی نێوان خوالێخۆشبوو مەلا مستەفاو دەستەی مەكتەبی سیاسی كە دواجار جەلالی مەلایی دروستبوو، خوێنی هەزران لاوی كورد بە خۆڕایی رژا، لەسەر دەسەڵات نەبوو؟ ئەگەر مەلا مستەفا كەمێك نەرمی بنواندایه و مام جەلال و هاوڕێكانیشی ژیرانەتر هەڵسوكەوتیان بكردایەو وازیان لە كەڵكەڵەی دەسەڵات بهێنایەو وابیریان بكردایەوە كە مەلا مستەفا خاوەن كەسایەتییەكی گەورەیەو جەماوەری پێ كۆئەكرێتەوەو، ئەوانیش لە سێبەری ئەودا هەوڵی روشنبیركردنی جەماوەریان بدایە، ئەنجامەكەی باشتر نەدەبوو، لە جیابونەوەو شەڕكردن؟\nكە یەكێتی نیشتمانی شۆڕشی نوێی دەست پێكردوە. باشتر نەبوو پارتی و بنەماڵەی بارزانی پشتیوانی شۆڕشی نوێیان بكردایە، لە بری شەڕكردن و خولقاندنی كارەساتی هەكاری؟ ئەی كێشەكانی ناو یەكێتی نیشتمانی و جیبابونەوەی بەشێك لە بزوتنەوەو دروستبونی حیزبی سۆسیالیست و دوایش زەحمەتكێشان و ئاشیش هەر ململانێ نەبوو لەسەر دەسەڵات؟.\nئەگەر یەكێتی و پارتی ژیرانە مامەڵەیان بكردایە و لەبری ئەوەی شەڕی خوێناوی دوای راپەڕین دروست بكەن. خەریكی بە دامەزراوەكردنی دامودەزگاكانی حكومەت بونایە باشتر نەدەبوو لەوەی خوێنی هەزرارن كورد بە خۆڕایی بڕژێ و ئابڕوی میللەتی كوردیش بەرن لە پێش چاوی دۆست و دوژمن؟\nكاتێك مام جەلال بوو بە سەرۆك كۆمار. وازی لە پۆستی سكرتێری یەكێتی بهێنایە بۆ كاك نەوشیروان، نە بزوتنەوەی گۆڕان دروست دەبوو، نە یەكێتی توشی ئەم شكستەی ئێستا ئەبوو؟ ئەگەر كاك نەوشیروان كەمێك نەرمی بنواندایەو گوێی بۆ هاوڕێكانی بگرتایە. بزوتنەوەی گۆڕان توشی ئەم شكستەی ئێستا ئەبوو؟.\nئیسماعیل بێشكچی كە لای زۆرینەی كوردەوە ناسراوە. نوسەرێكی ناوداری توركەو لە هەمان كاتیشدا دۆستێكی دڵسۆزو نزیكی كوردە و تا ئێستا چەندین جار خراوەتە زینداوە لەبەرئەوەی بەرگری لە كورد كردوە. ناوبراو وتەیەكی زۆر بە نرخی هەیەو پێویستە هەموو كوردێك وەكو نەسیحەت بیخاتە میشكیەوە و و سودی لێ‌وەرگرێت. قسه و لێدوانە بەنرخەكەی ناو براو ئەمەیە (بە لاتانەوە سەیر نەبێت كە میللەتێكی 60 ملیۆن كەسی وەكو كورد تائێستا بێ دەوڵەتن. چونكە كەسیان ئامادەنین تەنازول بۆ كەسیان بكەن).\nزۆر جار بەرگوێمان دەكەوێت كە دەڵێن ئەگەر ئێستا مامجەلال لە ژیاندابوایە یەكێتی حاڵی حاڵی ئێستا نەدەبو. یان دەڵێن ئەم گۆڕانەی ئێستا گۆڕانی سەردەمی كاك نەوشسروان نیە . ئەوانەی ئەم قسانە دەكەن بە مەبەستی ئەوەیە كە ئەو دوو تێكوشەرە تاخۆیان مابون كارو بار باش بە رێوە دەچوو . واتە ئەوان زۆر بە توانابون و ئەوانی دوای ئەوان نەیانتوانیوە بە باشی هەڵسوكەوت بكەن .\nبەڵام لە راستیدا ئەمە تێروانین و بۆچونێكی هەڵەیەو راستییەكەی دەبی ئەمە بە خاڵی لاوازی ئەوان دانرێت نەك خاڵی بە هێزیان .چونكە ئەوەی دوای ئەوان رویدا هۆكارەكەی ئەمان بون نەك ئەوانەی بونە جێگرەوەیان. دیارە ئەم دوو تێكوشەرەم بە نمونە هێنایەوە، لە راستیدا بە درێزایی مێژوو هەموو سەركردەكان هەمان كاریان دوو بارە كردوەتەوە . ئەگەر سەركردەكان پێش ئەوەی تەمەنیان بچێتە سەر و پەكیان بكەوێت ، جێگرەوەیەك بۆخۆیان دابنێن و پشتیوانی لێبكەن و كۆدەنگی بۆ پەیدا بكەن ، واتە بیچەسپێنن و تا زیندون خۆیان پشتیوانی لەم جیگرەوانە بكەن و كارێكی وابكەن هەموان بە ڕابەرو گەورەی خۆیانی بزانن ، دوای نەمانی ئەمان هیچ كاردانەوەیەكی خراپ رونادات و زۆر بە ئاسایی كارو بارەكان بەرێوە دەچیت .\nبۆیە كاتێك سەركردەكان وەفات دەكەن، دوای خۆیان كێشەو گرفت دروست دەبێت و تەكەتول و باڵ باڵێن و مەحسوبیەت و مەنسوبیتەت دەبێتە دیاردەیەكی خراپ و قێزەون و حیزبەكان بەرەو لاوازی و پوكانەوە هەنگاو دەنێن.\nبە تاقیكردنەوە دەركەوت كە هەموو ئەو ناكۆكیانە لە پێناوی بەرژەوەندی تایبەتی حیزب و بەرپرسەكان بوە نەك بەرژەوەندی گەل و نیشتمان. ئەگەر ئەم حیزبانەی باشور و رۆژهەڵات ئەزمونی كوردانی رۆژ ئاوایان لەبەرچاو بگرتایە. حاڵی كورد بەم شێوەیەی ئێستا ئەبوو؟ كەواتە كورد ئەزمەی سەركردەی كارێزمای هەیە و هیچ كەس و لایەنێك ناتوانێت پەنجەی تۆمەت بۆ هاوڵاتیان راكێشێت و تۆمەتباریان بكات، چونكە هاوڵاتیان بە زیادەوە ئەركی نیشتمانی خۆیان ئەنجامداوە.\nقۆناغی هاتن و دەستبەكاربونی كوڕەكان لە هەموو حیزبە كوردیەكاندا كۆتایی بە تەمەنی تێكۆشان و دڵسۆزی و لێهاتویی و ماندوبونی كادرە تێكۆشەر و خەباتگێرەكان دەهێنێت، دیاردەی باڵادەستی كوڕەكان پەردەیەكی رەشی نائومێدی خستۆتەسەر چاوی خەڵكە تێكۆشەرەكان، ئەوە نییە رۆژانە ڕیزەكانی بزوتنەوەكە هەڵدەوەشیتەوە، خەڵكە دنیا بینو ئەكادیمیەكان دەست دەكێشنەوە، ئەو پرەنسیپ و خواست و دنیا بینیەی كە گۆڕانی لەسەر دروستكرا بە جۆرێك كاڵبۆتەوە كە كەس باسی ناكات و گۆڕراوەتەوە بە پلەو پۆست بۆ ئەوانەی هەر لەوپێناوەدا بون بە گۆڕان.\nئەوەی پێی دەڵێن رێكخەر و خانەو جڤات تەنیاو تەنیا نمایشە و باشترین بەڵگەش هەڵبژاردنەكانی ئەم دواییەی رێكخەر و خانەو سەرۆكی جڤاتی گشتییە چۆنیان دانابو هەر وا كەوتەوە. ئەو پرەنسیپ و تەكەتول و باڵبالێنەی كە لە یەكێتییەوە وەكو میرات لەسەر دەستی رێكخەر گوازراوەتەوە بۆ ناو ریزەكانی گۆڕان، هێندەی تر هەڵسوراوانی گۆڕانی نا ئومێدكردوە.\nگۆڕان دروست بوو لە پیناوی گۆڕانكاری لە سیستەمی حوكمرانیدا ، لە پێناوی بەدیهینانی عەدالەتی كومەلایەتیدا، لە پێناوی چاكسازی و بەرەنگاربونەوەی گەندەلی و زورشتی تردا . لە ئێستادا هەموو ئیش و كاری گۆڕان بووەتە ئەمانە:\n-1 روڵی (مەجلیسی خدمە) دەبینن بو دامەزراندن و دۆزینەوەی شوێن و ئیش تەنها بو ئەوانەی سەر بە تەكەتولی گردەكەن .\n2- دامەزراندنی كۆمپانیای بازرگانی بۆ بەدەستهێنانی پارە بۆ چەند كەسێك .\nبەڵام هەموو ئەوانەی لە سەرەوە نوسیومە بەو مانایە نایەت كە ئێمە بێئومێدبین و خۆمان بەدەستەوە بدەین. چونكە ژیان بەردەوامەو تا ژیانیش هەبێت ئەبێ هەوڵ بدەین لەپێناوی گۆڕانكاری و بەدیهێنانی ژیانێكی باشتر لە رابوردو.


07:47 - 29/03/2020\nتورکیا پارە و کارمەندی تەندروستی بۆ بەرەنگاربوونەوەی کۆرۆنا نییە\nڕێوشوێنەکانی دەسەڵاتی ئاکەپە لەبەرانبەر ئەو قەیرانەی کە بەهۆی ڤایرۆسی کۆرناوە لە تورکیا دروست بووە، کۆمەڵگای کۆمەڵگای نیگەران کردووە. بە ڕای پسپۆران حکومەت هیچ ڕێگایەکی نەماوە جگە داواکردنی قەرز لە سندوقی دراوی نێودەوڵەتی یان چاپکردنی پارە، لەبەرئەوەی پارەی پێویستی بۆ تێپەڕاندنی ئەم دۆخە نییە.\nڤایرۆسی کۆرۆنا ڕۆژ بە ڕۆژ زیاتر کاریگەری لەسەر ئابۆری تورکیا دادەنێت. بە هەزاران کۆمپانیای بیناسازی، گەشتیاری و خزمەتگوزاری لەکارکەوتوون، حکومەت تا ئێستاش هیچ قسەیەکی بۆ بوژاندنەوەی ئابۆری وڵات نییە.\nئەرینچ یەڵدان ئەندامی دەستەی بەشی ئابوری زانکۆی بیلکەنتی تورکیا دەڵێت، ئەم قەیرانە هاوشێوەی هیچ قەیرانێکی تر نییە. قەیرانەکە کاریگەری لەسەر هەموو کەرتەکانی تورکیا دروست کردووە. بۆیە ئەمە قەیرانی بەتەنها، قەیرانی هەناردەکردن، یان گواستنەوە، یان گەشتیاری و یان کەرتەکانی تر نییە، بەڵکو هەموو کەرتەکانی گرتووەتەوە. تورکیا ناتوانێت کات بە فیرۆ بدات، پێویستە پلانێکی هەبێت کە هاوکاری هەموو کەرتەکان بکات و بیانبوژێنێتەوە. لەبەرئەوەی ئەگەر چەند مانگێکی تر دۆخەکە بەم شێوەیە بەردەوام بێت ناتوانێت مووچەی کارمەندانی حکومەتی بدات.\nئەو پسپۆڕەی ئابۆری تورکیا باسی ئەوەش دەکات، لە وڵاتانی وەک ئەمریکا و ئەوروپای قەیرانێکی ئابۆری دروست بووە، بەڵام لە تورکیا لە ئاستێکی باڵادایە و دەتوانرێت بگوترێت، ئەگەر ڕێوشوێن نەگیرێتەبەر ساڵی ٢٠٢٠ دەبێتە ساڵی تێکچوونی ئابۆری تورکیا کە کاریگەری خرابی بەسەر هەموو کەرتەکاندا هەیە.\nلە لایەکی ترەوە پرۆفیسۆر دکتور ئەگە یازگان بەڕێوبەری ناوەندی لێکۆلینەوەی ئابۆری لە زانکۆی بیلگی ئاماژە بەوەدەکات، تورکیا بۆ بوژاندنەوەی کۆمپانیاکان لەبەرانبەر ڤایرۆسی کۆرۆنا قەرزی بە کۆمپانیاکان داوە، بەڵام لە ئێستادا ناتوانێت ئەو کارە بکات. حکومەت پێویستە لەمەودوا بیر لە ڕێگا چارەیەک بکاتەوە.\nدەڵێت، بە بۆچوونی ئەو حکومەت یەک ڕێگای لەبەردەمە ئەویش سندوقی نێودەوڵەتی قەرزە. ئەگەر پەلە نەکرێت، دۆخەکە زۆر خرابتر دەبێت. بەو شێوەیە کۆمپانیاکان لەسەر پێ دەمێننەوە و دەتوانن بەردەوامی بە کارەکانیان بدەن، بەڵام پێویستە بزانرێت پارە بە کام کۆمپانیانە دەدرێت، چونکە ئەگەر حکومەت هاوکاری ئەو کۆمپانیانە بکات کە بە ڕاستی پێویستیان بە پارەیە، دۆخی ئابۆری ڕادەیەک ئاسایی دەبێتەوە.\nگەورەترین قەیران لە کەرتی تەندروستیدایە\nلە لایەکی ترەوە تورکیا بە هۆی کەمی کارمەندی تەندروستی و نەبوونی پلانێکی باش بۆ بەرەنگاربوونەوەی ڤایرۆسی کۆرۆنا لە ڕووی توندروستیەوە دەناڵێنێت.\nبە ڕای زۆر پسپۆڕ ئەو ڕێوشوێنانەی کە لە تورکیا گیراونەتەبەر کەمن. لەم دۆخەدا کە قەیرانەکە گەورەیە، یەکێک لەو کارانەی کە بە خێرایی پێویستە ئەنجامبدرێت گەڕاندنەوەی ئەو ١٥ هەزار کارمەندەی تەندروستیە کە لە کاتی دۆخی نائاساییدا بە بڕیاری تایبەت لە کارەکانیان دوورخرانەوە.\nفاروق گەرگەرلیئۆغلۆ پەرلەمانتاری هەدەپە لەمبارەیەوە ڕایگەیاند، کێشە دوورخستنەوەی ئەو کارمەندانەیە کە بە بڕیارنامەیەک چەندین ساڵە دوورخراونەتەوە و لە لایەن ڕای گشتیەوە باسیان دەکرێت. بە دەرکەوتنی ڤایرۆسی کۆرۆنا دەرکەوت کە ئەو کارمەندانە چەندە گرنگن.\nئەو پەرلەمانتارەی هەدەپە کە خۆی یەکێک لەو پزیشکانەی نەخۆشی هەناسە بووە و لە لایەن حکومەتەوە لە کارەکەی دوورخرابووەوە باسی ئەوە دەکات، لەنێو ئەو کەسانەی دوورخراونەتەوە ژمارەیەکی زۆر پزیشکی پسپۆر هەن. هەروەها زانیار و پسپۆڕی وایان تێدایە کە لە جیهاندا باسی وتارەکانیان دەکرا. لە ئێستادا بێکارن، هەروەها ژمارەیەک پزیشک بە بیانۆی بێمانا دەستگیرکراون. لە جێگەی ئەوەی لە ئیستادا ژیانی زۆر کەس ڕزگار بکەن، لە زینداندان، بەداخەوە ئەو هەڵانە دووبارە دەکرێنەوە.\nگۆنول ئەردەن هاوسەرۆکی گشتیی سەندیکای زەحمەتکێشانی تەندروستی و سۆسیال (SES) رایگەیاند، پێویستی بە ژمارەیەکى زۆرتر لە کارمەندانى تەندروستی و تیمەکانى فریاکەوتن و پێداویستیی خۆپاراستنی کەسی هەیە، ئەم دۆخە سیاسەتی تەندروستیی ئاکەپە هەڵدەوەشێنێتەوە.\nئەردەن باسی ئەوەشیکرد، یەکێک لە کێشە گەورەکانیان کەمیی کارمەندانى تەندروستییە و ئەوەشی وت "خزمەتی تەندروستی هەر پێش ئێستاش لە ئێستادا لەلایەن ژمارەیەکى کەمی کارمەندی تەندروستییەوە پێشکەش دەکرا، ئێستاش بەهاتنی پەتای ڤایرۆسی کۆرۆنا (Covîd-19) و کە دۆخەکە رۆژ لە دواى رۆژ قورستر دەبێت دۆخەکەى بۆ کارمەندانى تەندروستی قورستر کردووە، چونکە لەم دۆخی بڵاوبوونەوەى پەتایەدا هەم زانایان و هەم رێکخراوەى تەندروستیی جیهانی دەڵێن، دەبێت کاتژمێرەکانى کارکردن کەم بکرێتەوە و باری قورسیی کارکردن کەم بکرێتەوە و کاتژمێرەکانى پشوو و مۆڵەت وەرگرتن زیاتر بکرێن و هاوکات ژمارەی تیمەکانى تەندروستی و قەرەوێڵەکان و مێزەکانى تەندروستی زیاتر بکرێن، دەبێت ئێشکگری ٢٤ کاتژمێری قەدەغە بکرێت، بەڵام ئەمڕۆ لەو رووانەوە لە تورکیادا کەموکوڕیی زۆر زۆر هەیە".\nئەوەش لە کاتێکدایە فەخرەدین کۆجا وەزیری تەندروستی تورکیا نوێترین ئاماری ڤایرۆسی کۆرۆنای بڵاوکردەوە و ڕایگەیاند، لە هەموو تورکیا ١٣١ کەس بە هۆی ڤایرۆسەکەوە گیانیان لەدەستداوە و ٩ هەزار و ٢١٧ حاڵەتیش تۆمارکراون.


خۆپیشاندانەکانی تشرینی ٢٠١٩ ، لە پارێزگاکانی باشووری عێراق ، نزیکەی ٨٠٠ کوژراو و ١٧ هەزار برینداری لێکەوتەوە . سەرۆکی حکومەت ( عادل عەبدولمەهدی ) لە دەستەڵات دوورخستەوە و کۆمسیۆنی هەڵبژاردنەکانی هەڵوەشاندەوە و یاسای هەڵبژاردنی گۆڕی . بزوتنەوەی جەماوەری تشرین بەهۆی تیرۆرکردنی قاسمی سلێمانی و بڵاوبوونەوەی پەتای کرۆناوە لەشەقام کشانەوە ، بەڵام وەک بزوتنەوەیەکی سیاسی بەردەوامیان بەخۆیانداوە ، هەڵبژاردنەکانی ١٠ی تشرینی ٢٠٢١ بەیەکێک لەدەرئەنجامەکانی ئەو بزوتنەوەیە دادەنرێت .\nلەنێوان هەردوو تشرینەکەدا ، تشرینی خۆپیشاندانەکان و تشرینی هەڵبژاردنەکاندا ، گۆڕانکاری بەرچاو بەسەر کوتلە و هاوپەیمانیەکانی گۆڕەپانی سیاسی عێراقدا هاتووە . لەوانە :\n- ڕەوتی سەدر : سەدریەکان ، هاوپەیمانی سائیرون ، بە ٥٤ کورسی پارلەمانەوە ، بوونە پشتیوانی بزوتنەوەی تشرینیەکان . لەگەڵ کەرتبوونی تشرینیەکاندا بەسەر بەرەی بەشداریکردن لەهەڵبژاردنەکاندا و بەرەی بایکۆتکردنی پرۆسەی سیاسی لە عێراقدا ، پێگەی سەدریەکان لە هەڵبژاردنی داهاتوودا کەمدەبێتەوە . چونکە بەرەی ناڕازی لە پرۆسەی سیاسی عێراقی لەناو تشرینیەکاندا بەشێکن لەدەنگدەرانی سەدر کە پێدەچێت بەهۆی بایکۆتی هەڵبژاردنەوە ، لە دەنگی سەدریەکان کەمبکاتەوە .\n.- ڕەوتی حیکمە : لە هاوپەیمانی هێزی نیشتمانی نێوان عەمار حەکیم ١٩ کورسی پارلەمان و حەیدەر عەبادی ٤٢ کورسی پارلەمانی دا بەرەیەکی هاوبەشیان پێکهێناوە بە بەشداریکردنی ئەو باڵەی تشرینیەکان کە بڕوایان بە پرۆسەی سیاسی لە عێراقدا هەیە ، پێکەوە بەشداری هەڵبژاردنەکانی تشرین دەکەن . لەهەمان کاتدا مستەفا کازمیش وەک بەربژێری تایبەتی عەمار حەکیم بۆ سەرۆکایەتی ئەنجومەنی وەزیران لە پاش عادل عەبدولمەهدی . ئەمجارەشیان هەمان کوتلە ، کازمی وەک یەکەم کاندیدی خۆیان خستۆتەوە ناو لیستە پێشنیارکراوەکەیانەوە بۆ حکومەتی داهاتوو ..\n- هاوپەیمانی دەوڵەتی یاسا : زەرەرمەندی یەکەمی هەڵبژاردنی پێشووی عێراق ، لیستەکەی نوری مالیکی ( دەوڵەتی یاسا) بوو . زیاتر لە ٦٠ کورسی لەدەستدا و تەنیا ٢٥ کورسی پارلەمانی بۆ مایەوە . بەڵێنەکانی سەدریەکان بە پێدانی پۆستەکانیان بە کەسانی تەکنۆکرات و بێلایەن ، هەروەها جیابوونەوەی حەیدەر عەبادی لە حیزبی دەعوا و دروستکردنی لیستی نەصر ، کورسیەکانی مالیکیان پەرتکرد . بەڵام لەنێوان هەردوو تشرینەکەدا ، دەنگدەری عێراقی بینیان نەبە تەکنۆکراتەکانی سەدر و نەبە نوێبوونەوەکەی عەبادی هیچ لە دۆخە سیاسیەکەی عێراق نەگۆڕدرا . بۆیە ئەمجارەیان مالیکی بە متمانە بوخۆبوونەوە هاتۆتەوە پێشەوە . بەتایبەتی پاش لێکنزیکبوونەوەیان لە پارتی دیموکراتی کوردستان .\n- فەتح و حەشدیەکان : هاوپەیمانی فەتح بە ٤٧ کورسی پارلەمانەوە . خۆی بە محوەری بەرگری ( مقاومە) دەناسێنێت و چەتری سیاسی زۆرینەی هێزەکانی حەشدی شەعبی یە . لەنێوان هەردوو تشرینەکەدا بە دوو ئاڕاستەدا پشتی بە دەنگدەرە بەرگریکارەکانی بەستووە . یەکەمیان شەهید دۆستەکانی قاسمی سلێمانی و مەهدی موهەندیس ، دووەمیان بڕیاری کشانەوەی هێزەکانی ئەمریکا لە کۆتایی ساڵدا . فەتحیەکان بە دەستکەوتی خۆیانی دەزانن . بۆیە بۆ دەنگدەری بەرگیرکار ، ئەمجارەیان فەتحیەکان ئەگەر کورسیەکانیان زیاد نەکات ، بەهەمان ڕێژەی خۆیانەوە دەمێننەوە .\n- کوردەکان : بەپێ ی دابەشی کورسی پارێزگاکان ، ١٨ سلێمانی ، ١١ هۆک ، 15 هەولێر ، ٦ کەرکوک ، ٢ موسڵ ، ٢ دیالە ، ١ سەڵاحەدین بە کۆی هەموویان ٥٦ کورسی مسەوگەری هەیە . بەڵام بەپێ ی دابەشی پۆستە سیادیەکانی عێراق ( سەرۆک کۆمار ، سەرۆک وەزیران ، سەرۆکی پارلەمان ) بەهەمان شێوەی شیعەکان ، چەندە ژمارەی کورسیەکانیان زۆربێت ، لە کێبڕکێ ی پۆستەکاندا پەرت دەبنەوە . ژمارەی ٥٦ کورسیەکەی کورد ، ٢٦ پارتی ، ١٨ یەکێتی ، ٥ بزوتنەوەی گۆڕان ، ٤ نەوەی نوێ ، ٢ ی یەکگرتووی ئیسلامی ، ٢ ی کۆمەڵی دادگەری ، ١ هاوپەیمانی کوردستانی ، لە نێوان هەردوو تشرینەکەدا گۆڕانکاری بەسەردادێت . ئەم تشرینەیان بۆ پارتی دیموکراتی کوردستان گۆڕانکاریەکە چاوەڕوانکراوە کە ڕەنگە کورسیەکانی بۆ زیاتر لە ٣٠ کورسی زیاد بکات . جگە لەوەی لە پارلەمانی عێراقدا بە مسەوگەری لەگەڵ کورسیەکانی یەکێتی نیشتمانی و بزوتنەوەی گۆڕاندا ( هاوپەیمانی کوردستانی . کە پێکەوە ئەگەری بردنەوەی ١٠ کورسیان هەیە . بە دابەزینی ١٦ کورسی بەبەراورد بە هەڵبژاردنی پێشوو ) گەورەترین کوتلەی کوردی پێک دەهێنن . جگە لەوەی بەشێک لە کورسیەکانی دیکەی کورد لەبەغدا ئەمجارەیان پارتی ڕابەرایەتیان دەکات بۆ دیاریکردنی سەرۆکایەتیەکانی عێراق و چۆنیەتی هاوپەیمانی کردنیان لەگەڵ بەرەی شیعەکاندا .\n- سونەکان : وەک لە سەرەتاوە بە پەرتەوازەیی بەشداری پرۆسەی سیاسی عێراق بوون ، لەنێوان هەردوو تشرینەکەدا تەنیا دەبنە تەواوکاری ئەو هاوپەیمانیەی لەنێوان کورد و شیعەدا دەبەسترێت . ئەو تەواوکاریەش تەنیا بۆ یەکلاکردنەوەی پۆستی سەرۆکی پارلەمان دەبێت .\nلەکۆتایدا عێراقی تازە بەو شێوەیە دادەمەزرێت کە ئەو کوتلە بەهێزانە لە هاوپەیمانی کردنیاندا لە پارلەمانی ئاییندەدا حکومەت پێکدەهێنن . زۆربەی حیزب و هاوپەیمانیەکانی دیکەیان تیادا دەتوێتەوە و کۆتایی پێدێت . عێراقی چوارساڵی داهاتوو دەبێتە عێراقی سێ کوتلەی سەرەکی و چەسپاو کەتا ئاییندەیەکی دوور خۆیان دەوڵەت و دامودەزگاکانی بەڕێوەدەبەن . کۆتایی بە هێزە بچوکەکان دێنن و سەردەمی هێزی گەورە لە گۆرەپانی سیاسی عێراقدا دەست پێدەکاتەوە .


سەرۆكایەتی یەكێتیی پیرۆزبایی لەكۆمەڵی ئیسلامی دەكات\n2020-06-02 20:56 120 جار بینراوە کۆمێنت\nسەرۆكایەتیی یەكێتیی نیشتمانیی كوردستان پیرۆزبایی لە نۆزدەهەمین ساڵیادی دامەزراندنی كۆمەڵی ئیسلامی دەكات و رایدەگەیەنێت "هیوادارین ئەو پەیوەندییانە، كە لەسەر دەستی رابەرمان سەرۆك مام جەلال و مامۆستا عەلی باپیر داڕێژران و پەرەیان سەند، لەم سەردەمەشدا بەگوڕو تینی زیاترەوە، بەرەوپێش ببرێن و قووڵتر ببنەوە".\nبەڕێز جەنابی مامۆستا عەلی باپیر، ئەمیری كۆمەڵی ئیسلامیی كوردستان\nلە نۆزدەهەمین ساڵیادی دامەزراندنی كۆمەڵی ئیسلامی، پیرۆزباییەكی گەرم لە جەنابتان و لەڕێی ئێوەشەوە، لەبەڕێزان ئەندامانی ئەنجومەنی كۆمەڵی ئیسلامی و تەواوی كادر و رێكخستنەكانتان دەكەین.\nلەقۆناغی جیاوازو رۆژگاری سەختی میللەتەكەماندا، هەماهەنگی و پەیوەندییەكانی نێوان یەكێتیی نیشتمانیی و كۆمەڵی ئیسلامی، تایبەت و مێژوویی و نیشتمانیی بوون. هیوادارین ئەو پەیوەندییانە، كە لەسەر دەستی رابەرمان سەرۆك مام جەلال و مامۆستا عەلی باپیر داڕێژران و پەرەیان سەند، لەم سەردەمەشدا بەگوڕو تینی زیاترەوە، بەرەوپێش ببرێن و قووڵتر ببنەوە. ئەمڕۆش زیاتر لە جاران، دۆخی هەرێمی كوردستان و عیراق و ناوچەكەو ئەگەرەكانی بەردەممان، یەكڕیزی و هەماهەنگی نێوانمانی كردوە بە‌پێویستییەكی گرنگ و نەگۆڕ.\nهاوسه‌رۆكانی یه‌كێتی‌و سه‌ركۆمار جه‌ختیان لەسه‌ر پێویستی دابینکردنی مووچە‌و بژ... 2020-08-04 17:24


عێراق.. زۆرترین تووشبون بە پەتای کۆرۆنا تۆمار کرا\nهەرمان خالید 13/04/2021 - 11:22 تەندروستی\nوەزارەتی تەندروستیی عێراق تۆمارکردنی زۆرترین ژمارەی تووشبوون بە پەتای کۆرۆنای راگەیاند.\nئەمڕۆ سێشەممە 13-4-2021، وەزارەتی تەندروستیی عێراق لە بەیاننامەیەکدا، رایگەیاندووە: لە هەفتەی رابردوودا، 51 هەزار و 287 حاڵەتی تووشبوون بە کۆرۆنا تۆمار کرا، کە زۆرترین ژمارەی تووشبوونی تۆمارکراوە لە ماوەی یەک هەفتەدا.\nوەزارەتی تەندروستیی عێراق ئاماژەی بەوەش کردووە، هەر لە هەفتەی رابردوودا، 250 حاڵەتی مردن بەهۆی تووشبوون بە کۆرۆنا، تۆمارکراوە.\nهەروەک وەزارەتی تەندروستی رایگەیاندووە، زیادبوونی ژمارەی تووشبووان بەو ئاستە لە ماوەی یەک هەفتەدا، بەهۆی گردبوونەوەی خەڵک، قەرەباڵغی لە شوێنە گشتی و تایبەتەکان و پابەندنەبوونی هاووڵاتییانە بە رێکارە خۆپارێزییەکان.\nلە بەیاننامەکەدا، وەزارەتی تەندروستیی عێراق داوای لە خەڵک کردووە پابەندی رێکارە خۆپارێزییەکان بن، چونکە عێراق لە رووی بڵاوبوونەوەی پەتای کۆرۆنا بە ”پێشهاتێکی مەترسیدار“دا تێدەپەڕێت.\nوەزارەتی تەندروستی هۆشداریی داوە لەوەی ئەگەر هاووڵاتییان پابەندی رێکارە خۆپارێزییەکان نەبن و پێکوتەی کۆرۆنا وەرنەگرن، ئەوا سیستەمی تەندروستی دەکەوێتە بەر مەترسی، چونکە ئاستی تووشبوون بە پەتاکە لە توانای دەزگا تەندروستییەکان بۆ کۆنترۆڵکردن، تێپەڕیوە.\nلە عێراق لە رۆژانی مانگی رەمەزان (لە سبەی چوارشەممە 14-4-2021ـەوە)، رۆژانی هەینی و شەممە قەدەغەی هاتوچۆی تەواوەتی راگەیەندراوە و رۆژانی ئاساییش (جگە لە هەینی و شەممە)، لە کاتژمێر 7ـی شەو تا 5ـی سەرلەبەیانی هاتوچۆ قەدەغەیە.


abdulrahman.mehabadi: ئەو ديوارەی بەمزووانە دێتە رووخان!\nبە پێی ئەزموونی شۆرشی گەلانی جيهان، هۆكاری هەرەگرينگ بۆ لێكترازانی سيستەمێكی ديكتاتۆری، راپەڕينی سەرتاسەری گەلی ئەو وڵاتەيە كە ديكتاتۆر بەسەريدا حوكم دەكات. ئەم راستييە بە هەبوونی لایەنێکی بەهێزی ئۆپۆزيسيۆن یا لاوازيی سيستەمی دەسەڵاتدار یاخود هۆكارگەلی نێودەوڵەتیی پەیوەندیدار بەهێزتر دەكرێت. وەك نموونە ئەوەی لە كۆتا مانگەكانی رژێمی ديكتاتۆريی حەمەڕەزاشای پەهلەوی لە ساڵی 1978 بينرا و ئێستا لە ئاستێكی نوێ و بەهێزتردا، لە ساڵی 2018 لە دووبارەبوونەوەدايە لەو وڵاتە. لە هەل و مەرجێكی لەمجۆرەدا، سيستەمی دەسەڵاتدار ناتوانێت بەرگەی هەرەسهێنان بگرێت و تاكە شتێك كە لەوانەيە بە مێشكدا بێت «كات»ە و دواخستنی، ئەويش بۆ ماوەيەكی كورت.\nبە درێژايی دەسەڵاتی مەلاكان له ئێران، ئەگەرچی بە هۆی كاريگەريی خەڵك و موقاومەتی ئێران ياخود شەڕەگورگی ناو دەسەڵات و دەرەنجام لاوازی سيستەمی دەسەڵاتدار، هەندێك نموونە هەبووە كە رژێم شەق كراوە بەڵام ئێستا بە دەستپێكردنی راپەڕينی گەل بۆ ئازادی، پرۆسەی لێكترازانی ئەم رژێمە بەرەو رووخان و جێگرتنەوەی بە رژێمێكی ديموكراتی و خەڵكی دەستی پێكردووە.\nئەم لێكترازانە هەر دێت و زياتر خۆی نيشان دەدات و ئاسەواری كوشندەی بەردەواميی راپەڕينی خەڵكی ئێران و چالاكييەكانی موقاومەتی ئێران لە ناوخۆ و دەرەوەی ئێران و هەروەها گۆڕانكارييە ناوچەيی و جيهانييەكان خێرايی داوە بەو راستييە تا لە ئايندەيەكی نەك دوور، دەرەنجامە ديارەكانی دەربكەوێت.\nيەكەم كاردانەوەی ئەم راپەڕينە كە لە پێنج مانگ بەر لە ئێستاوە دەستی پێكردووە، توندتركردنی ململانەی دوو باڵی «ئۆسولگەرا» و «ئيسڵاح تەڵەب»ه لە ناو دەسەڵات. هەر كامەيان ئەويتر تۆمەتبار دەكات كە هۆكاری بووە بۆ دەستپێكردنی ئەم بزوتنەوە جەماوەرييە. ئوسولگەراكان ناكارامەيی ئابووريی حكومەتی روحانی و ئيسڵاح تەلەبەكان نەبوونی ئازاديی سياسی بە هۆكار دەزانن كە له لايەن باڵی خامنەئييەوە بەسەر كۆمەڵدا فەڕز كراوە. شەڕی دەسەڵاتی ئەو دوو باڵە لە تازەترين ئاڵقەی خۆيدا و لەسەر «داخستنی تۆڕی كۆمەڵايەتی تەلەگرام» و هەروەها دەرچوونی ئەمريكا لە رێككەوتننامەی ئەتۆم لەوپەڕی گەرميدايە و هەروەك زلكاوێكی كوشندە تەواوەتی رژێمی له خۆ گرتووە.\nسادق زيباكەلام، لە مۆرە ناسراوەكانی سەر بە باڵی روحانی (ئيسڵاح تەڵەب) لە لێدوانێكدا بۆ راديو دۆيچە ولەی ئاڵمان دەڵێت ئەگەر ريفراندۆمێك لە ئێران بكرێت زياتر لە 70 لە 100 خەڵك دەنگی «نا» بە كۆماری ئيسلامی دەدەن.\nئەبولفەزل قەديانی، لە ئەندامانی بۆندی بە ناو موجاهيدينی ئينقلابی ئيسلامی كە نزيكە لە باڵی روحانييەوە، خامنەئی بە «گوبڵز» ئاڵمانی و وەزيری راگەياندنی هيلتەر ئەشوبهێنێت و نووسيويەتی خامنەئی هەروەك گوبڵز درۆی گەورە دەكات. ناوبراو پێشتريش وتبووی كە «ولايەتی فەقيهی هەر لە بنەڕەتدا لە ئيسلام هەبوونی نيە. ويلايەتی فەقيهی سوكايەتيكردنە بە خەڵك. ويلايەتی فەقيهی دەقاودەق واتا ديكتاتۆری».\nمەحمود ئەحمەدي‌نەژاد، سەرۆك كۆماری پێشووی ئاخوندان و ئەندامانی ئەو ستافەی لەگەڵيدان، بە هێرشكردنە سەر هێزی دادوەری، (كە دەستنيشانكراوی وەلی فەقيهە) بەرانبەر عەلی خامنەئی قوت بۆتەوە و ئەويش بووەتە قەيرانێك لەبەردەم سيستەمی ويلايەتی فەقيهی ئاخونداندا. لەم دواييانەدا 300 لايەنگری ئەحمەدی نەژاد لە نامەيەكدا بۆ عەلی خامنەئی لە رۆژی 5ی ئاپريلی 2018 نووسيان: ”نارەزايەتييە جەماوەرييەكانی ساڵی رابردوو (1396) زەنگی خەتەری ترسناكی لێكترازان و هەرەسهێنانی كۆمەڵايەتيی ئێرانی لێداوە... خەڵك حكومەت لە خۆيان نازانن و هەست دەكەن حكومەت لە دژيانە».\nبە هەڵكەوت نيە كە لە روژی 21ی ئاپريلی، ياريدەدەری يەكەمی حەسەن روحانی (ئیسحاق جیهانگیری) دەڵێت: ”ماوەيەكە باسی ئەوە دەكرێت كە كۆماری ئێسلاميی ئێران خەريكی هەرەسهێنان و لێكترازانە و هەندێك لە كۆڕ و كۆبوونەۆەكانياندا ئاماژەی پێدەدەن».\nئێستا كات بە زيانی رژێمی ديكتاتۆريی ئاخوندان بەرەو پێش دەچێت و باس لە نزيكبوونەوەی كاتی رووخانی ئاخوندان دەكات. هەموومان ئەوە دەزانين كه رووخانی رژێمی ئێران كە بە وتەی مێژووناسان، سامناكترين ديكتاتۆری ئەم سەردەمەيە، جياوازە لە رووخانی زۆرێك ديكتاتۆر لە مێژوودا. لەمڕووەوە دەبێ كۆی راپەڕينی خەڵكی ئێران و ئامادەيی موقاومەتی ئێران و رەنگدانەوەی پێشهاتە نێودەوڵەتييەكانی پێوەنديدار بە ئێرانەوە لەم راستييەدا بەرجەستە بكەين كە هەرەسهێنانی رژێمی مەلاكان نزديكە و پشتيوانيكردن لە خەڵك و موقاومەتی ئێران پێويستييەكی مێژوويی و گرينگە. سەردەم گۆڕانكاری بەسەردا هاتووە و ئەو پێشهاتەی بەرەو روودانی نزديك دەبينەوە كاريگەرييەكی زۆری دەبێت بەسەر هاوكێشەكانی ناوچەكە و بگرە جيهانيشدا.\nئێستا هەموو گەلانی جيهان چاويان بڕيوەتە راپەڕينی خەڵكی ئێران و موقاومەتی ئێران. چونكە بۆ چارەسەرکردنی پرسی ئێران، رێگايەكی راست و درووستتر بوونی نيە لە پشتيوانيكردن و بەڕەسمی ناسينی موقاومەتی رەوای خەڵكی ئێران. مۆدێرە و ريفۆرميست لە ناو دەسەڵات كڕياری نەماوە و كەسيش بەدوای روودانی شەڕێكی دەرەكییەوە نیە، وەك ئەوەی لە عێراق روويدا. ئەگەر بڕيارە شەڕێكی روو بدات بە دڵنياييەوە رژێمی ئێران هەڵگيرسێنەريەتی و هەر له ئێستايشەوە ئاكامەكەی بۆ هەمووان روون و ئاشكرايە.\nلە كاتێكدا موقاومەتی ئێران خۆی بۆ بەڕێوەبردنی كۆنگرەی ساڵانە و شكۆداری خۆی لە پاريس ئامادە دەكات كە بڕيارە رۆژی 30ی يۆنيۆ (ژۆئەن) لە پێتەختی ئەو وڵاتە ببەسترێت، باش وايە هەموو دەوڵەتان و لايەنانی سياسی، بە پشتيوانيكردن لەو گردبوونەوەيە خۆيان لە تەنيشت خەڵك و موقاومەتی ئێران بدۆزنەوە و هەستن بە ئەركی مێژوويی خويان لە پێناو ئەو گۆڕانكارييە گەورەيەی بەڕێوەيە.\nكۆنگرەی ساڵانەی موقاومەتی ئێران، ديمەنێكە لە ئالترناتيڤێكی جەماوەری بەرانبەر بە رژێمی ديكتاتۆريی دەسەڵاتدار لە ئێران كە راستييەكی حاشاهەڵنەگرە و رەگ و ريشە لە ناو ئێران و لق و پۆی باڵی بەسەر هەموو شوێنێكی ئەم جيهانەدا كێشاوە. زۆرێك هەن شايەتيدەری ئەم راستيەن!\nPosted by Abdulrahman.G.Mehabadi عەبدولڕەحمان گەورکی at 2:00 PM\nLabels: ديكتاتۆر راپەڕينی خەڵكی ئێران كۆنگرەی ساڵانە ئالترناتيڤ روحانی ئەحمەدی نەژاد ويلايەتی فەقيهی خامنەئی


رێگاي ئێوه خۆڕھه ڵاتي ناوين » ره‌خنه‌ي سووسياليسته‌کاني تورکيا له‌پارتي دێمۆکراتي گه‌لان سه‌ر به پ‌ك‌ك\nپارتي سووسياليستي کوردستاني تورکيا سياسه ته ھه ڵه کاني په که که وه ک ھۆکاري سه ره کي ئاواره يي کوردان له ناوچه کوردنشينه کاني تورکيا ده زانێت.\nکوردھه واڵ: مه‌سعوود ته‌ك سه رۆکي پارتي سووسياليستي کورداني تورکيا له ديمانه يه کدا له گه ڵ کاناڵي کوردستان 24 له به رنامه ي باسي رۆژدا له باره ي دواين پێشھات و دۆخه که ي په يوه نديدار به ھه ڵبژاردنه کاني شاره وانيه کان له تورکيا قسه ي کرد و وتي: ئارمانجي ئێمه له به شداري کردن له م ھه ڵبژاردنه دا به س به دستھێناني ده نگي زۆر نه بوو به ڵکوو ده مانويست رابگه ينين که کورده کان ناچار نين که له سياسه ته ھه ڵه کاني ه‌د‌پ په يڕه وي بکه ن وله لايه کي ديکه شه وه به بۆنه ي سياسه تي ترساندن و تۆقاندني پارتي ده سه ڵاتداره وه له گۆڕه پانه که بکشێنه وه.\nناوبراو له درێژه دا وتي: دروشمي ئێمه له ھه ڵبژاردنه کاندا ئه مه بوو: نه خوازياري چاڵ که ندنه کاني په که که ين که ه‌د‌پ به ڕێوه به ري بوو و نه خوازياري قه يێم و سه رپه رستين به جێگاي شاره وانيه کان که پارتي ده سه ڵاتدار له کرده وه يه کي ناياسايدا ئه نجامي دا. سياسه تي HDPش ھه ر ئه و سياسه ته سه پێنراوه ي په که که يه و ئێمه ره تي ده که ينه وه. سه ره ڕاي ئه وه ي که ھه ڵبژاردن ناوچه يي بوو به ڵام بانگه شه کاني سياسي بوو چوونکه ئه ردۆغاني سياسه تي نه ژادپه ره ستي و دوژمني کوردي راشکاوانه راگه ياند و ئه مه بووه ھۆي زيادبووني ھه ستي نه ته وه گه رايي له نێو کوردان دا. شاياني باسه HDP باڵي سياسي و پارتێکي گرێدراوي په که که يه له تورکيا.\nبرچسب ها : hdp , hpg , pkk , پارتي دێمۆکراتي گه‌لان , پ‌ك‌ك , په‌كه‌كه , شاره‌واني


185 جار خوێندراوەتەوە کات03:24 بەروار27-05-2019\nخوێندنەوەیەك بۆ رۆمانی (قەبرێكی سێگۆشە_فەرهاد پیرباڵ)\nدونیای ئەشكەوتی ناو دەقەكە، پێچەوانەی دونیای ئەشكەوتی ناو چیرۆكە ئایینیەكانە. لەناو چیرۆكە ئاینییەكاندا، ئەشكەوت شوێنی نزیكبوونەوەیە لە خودا، شوێنی نزیكبوونەوە لە بوون و خۆپارێزكردنە لە پیسی دونیای دەرەوە. ئەو كارەكتەرانەی لەناو ئەشكەوتەكانی دەقە ئاینییەكاندا هەن، كارەكتەری نوخبە و پاكن. كارەكتەر گەلێكن دەرك بە پیسی دونیا دەرەوە دەكەن و، دەگەڕێنەوە ناو ئەشكەوتەكان بۆ ئەوەی لەرێگەی بیركردنەوە و نزاكانیانەوە، رێگەیەك بۆ پاكبوونەوەی خۆیان و ئەوانی تری ناو دونیای دەرەوە بدۆزنەوە. هیچ چیرۆكێكی ئاینی نییە پەیوەستبێتبە ئەشكەوتەوە و ئەم ئەشكەوتە نەبوبێتە شوێنكی جیاواز و جەوهەری بۆ بەرهەمهێنانی ئایدیایەكی نوی بۆ دونیای دەرەوە. ئەشكەوت وەك رەمزێكی ناو چیرۆكە ئاینییەكان، یەكەم وێزگەیە بۆ پاكبوونەوە و بۆ دووبارە خۆ هەڵچنیینەوە. كارەكتەری چیرۆكی ئایینی، كارەكتەرێكە هیچ كات نایەوێت بەشێكبێت لەو فەزا گشتییەی لە دونیای دەرەوە هەیە، بۆیە وەك كارەكتەرێكی پوخت و پاك، ئەشكەوت دەكاتە وێزگەیەك بۆ خۆ نزیككردنەوە لە خودا و لەوێشەوە بۆ بیركردنەوە لە پاكبوونی ئەوانەی دەرەوەی ئەشكەوت.\nپێچەوانەی ئەم چیرۆكە ئایینییە، رۆمانەكە وێنای ئەشكەوتێكی دیكەمان دەداتێ، ئەشكەوتێك دور لە چیرۆكە ئایینیەكان، ئەشكەوتێك كە پەیوەستە بەم سەردەمەوە. ئەوانەی لەناو ئەشكەوتەكەدان، بریتی نین لەو كارەكتەرانەی پیسی دونیای دەرەوە بەرەو ئەشكەوتی بردبن تا بیر لە پاكبوونەوەی ئەو پیسیەی دونیای دەرەوە بكەنەوە، هەریەك لە كارەكتەرەكانی ناو ئەشكەوتەكە، گوناهبارێكی دونیای دەرەوەن و ترسان لە دونیای دەرەوە رێگەی ئەشكەوتی پیشانداون. گوناهبارێكن ئیدی دونیای دەرەوە بۆیان دەبێتە دونیایەكی نامۆ و دەگەڕێنە بۆ ئەشكەوت تا لەوێوە جارێكی دیكە دەست بكەنەوە بەخۆ پاككردنەوە. هیچ كام لە كارەكتەرەكانی ناو ئەشكەوتی رۆمانەكە، چارەنووس و رابڕدوویان لە چارەنووس و رابڕدووی ناو كارەكتەری چیرۆكە ئاینییەكان یەكناگرێتەوە. هەریەك لەو گوناهبارانە ئەشكەوت دەكاتە شوێنی خۆ پاككردنەوە و شوێنێك دابڕاو لە دونیای دەرەوە. ئەشكەوت لە رۆمانەكەدا وێستگەیەك نییە بۆ بیركردنەوە لە خودا، هێندەی وێستگەیەكە بۆ خۆ پاككردنە و دوری لەو پیسیەی لە دونیای دەرەوە لەگەڵ خۆیاندا دەیهێنن، پاشان ئەشكەوت نابێتە شوێنێك تا لەوێوە كارەكتەری ناو ئەشكەوت بیر لە پاكبوونی ئەویتری دەرەوەی ئەشكەوت بكاتەوە و، لە شوێنی ئایدیای پاككردنەوەی دونیای دەرەوە، ترس لە دونیای دەرەوە دەبێتە ئایدیای كارەكتەرەكان.\nبە واتایەكی دیكە دەكرێت بەوجۆرە خوێندنەوەی بۆ بكەین، ئەشكەوت رەمزێكە بۆ خۆ پاكبوونەوە، رەمزێكە بۆ نەفرەتكردن لە دونیای دەرەوە. گۆشەیەكە كارەكتەرەكان دەیانەوێت لەوێدا هەموو پیسیی دوینای دەرەوە لەخۆیان داماڵن. ئەوەی لەناو ئەشكەوتەكە دێتە دەرەوە چارەنووسی خۆی نازانێت، چونكە هاتنە دەرەوە لە ئەشكەوت، خۆ خستنە ناو دونیا پیسەكەی جاران، خۆ خستە ناو دونیایەكی نادیار. كارەكتەری سەرەكی رۆمانەكە، كاتێك لە ئەشكەوتەكە دێتە دەرەوە، _یەكێكی دیكە لە كارەكتەرەكانی ناو ئەشكەوت_ ئامۆژگاری دەكات هەمیشە لە ئەویتری دەرەوەی ئەشكەوت بترسێت! لە فەزای ئەشكەوت و هاتنە دەرەوەدا، دەقەكە زۆر تەكنیككارانە جارێكی دیكە مانایەكی نوێی بە چیرۆكە ئاینییەكان دەداتەوە، بەڵام بە شێوازێك دەكرێت ناوبنرێت شێوازی هەڵگەڕانەوەی مانای ئەشكەوتی ناو دەقی ئایینی. ئامۆژگارییەكانی ئەم كارەكتەرە، هەمان ئامۆژگارییەكانی ناو دەقە ئاینییەكانن، بەڵام لە قۆناغ و سەردەم و دونیایەكی دیكەی و بە جۆرێكی دیكە كە لەپشت هەر ئامۆژگارییەكی، لەبری دونیابینی نوێ، ترسێكی نوێ ئامادەیی هەیە. ئەشكەوت لەم دەقەدا دەبێتە شوێنێك دونیای دەرەوە لێیدەترسێت و كارەكتەری ناو ئەشكەوتیش لە دونیای دەرەوە بترسێت! ترسانێك بەو مانایەی ، ئایا خەتاكارە گەورەكان لەناو ئەشكەوتن و بە چوونە دەرەوەیان جارێكی دیكە خەتاكان دەگوازنەوە بۆ ناو دونیای دەرەوە؟ یاخود ئەشكەوت بووەتە شوێنێك كارەكتەری خەتاكاری گۆڕیوە بۆ كارەكتەرێكی دیكە؟ پرسیار و گومانەكان لەیەكەم بەشی دەقەكەوە دەست پێدەكەن.\nئەگەر شەنكردنی دەقەكە بۆگڕێن، دەتوانین بڵێین: كارەكتەرەكان دێنە ناو ئەشكەوت تا لەو خەتایانە خۆیان پاك بكەنەوە، لە دونیا پیسەكەی دەرەوە توشیان بووە. چوونە دەرەوەشیان لە ئەشكەوتەكە، جارێكی دیكە دەبێتەوە بە ترسی دونیای دەرەوە لە هاتنە دەرەوەی كارەكتەرێكی ناو ئەشكەوتەكە و ترسی كارەكتەریش لە دونیای دەرەوە. چوونە دەرەوەكە چوونە دەرەوەیەكی نادیارە، چوونە دەرەوەیەكە، هەر كارەكتەرێك بەر روناكی دەرەوەی ئەشكەوتەكە دەكەوێت، ئیدی جارێكی دیكە ناگەڕێتەوە چیرۆكی چوونە دەرەوەی بۆ ئەشكەوتییەكان بگێڕێتەوە.\nوەك ئاماژەیەك: ((كارەكتەرەكانی ناو ئەشكەوتی_یاران_ی دەقە ئاینییەكە، كارەكتەر گەلێكن _خەوتن_نووستن_ لە سەردەمێكەوە دیانگوازێتەوە بۆ سەردەمێكی دیكە و، بە هاتنە دەرەوەیان ئیدی ئەو دونیایە نابینن پێش _خەوتن،نووستن_ ئەوانی تێدا ژیاوە. نووستن وەك رزگار كەرێك لە سەردەمێكی پیسەوە دیانگوازێتەوە بۆ سەردەمێكی دیكە. كاتێك بەر سەردەمە نوێیەكە دەكەون، ئەوكات بە ئاگا دێن _خەوتن،نووستن_ چۆن بوەتە دەریچەیەك تا ئەوان بباتە سەردەمێكی دیكە، كە هیچ لە سەردەمی پێشو ناچێت. ئەمما لە دەقی رۆمانەكەدا خەوتن بوونی نییە، ئاگایی بوونی هەیە، ئاگایی و بەردەوام ترس لەدەرەوە شوێنی خەوتن دەگرێتەوە. ئەگەرچی هیچ كام لە كارەكتەرەی ناو رۆمانەكە نازانن زەمەن چۆندەڕوات و ئەوان ئێستە لە چ سەردەمێكدان، بەڵام بە ئاگاییەوە كار لەسەر خۆ پاككردنەوە دەكەن لە سەردەم و دونیاكەی خۆیان. رێك پێچەوانەی كارەكتەرەكانی ئەشكەوتی _یاران_ كە خەوتن ئەم كردەیان بۆ ئەنجامدەدات و خۆیان بێئاگان لە كردەكە و هێزێكی دەرەبوونی ئەوان، خەوتن دەكاتە كەرەستەیەك بۆ گواستنەوەیان لە سەردەمێكەوە بۆ سەردەمێكی دیكە.)) بەڵام هاتنە دەرەوەی پاڵەوانی رۆمانەكە، هاتنە دەرەوەیەكە بۆ گەڕان بەشوێن _باوك_ باوك لەم دەقەدا هەم شوناسە هەم حەقیقەتە، هەم بوونی پاڵەوانە، ئەشكرێت وەك رەمزێكی خودابێت. یانی گەڕانە بەشوێن كۆمەڵێك لە مانادا كە هەریەك لەو مانایانە بەشێك لە حەقیقەت و شوناسی لەناوخۆیدا هەڵگڕتووە.\nدونیای دەرەوە، دونیای _چاودێری و سزا_ ی خودی كارەكتەرە. خودێك دێتە دەرەوە و دەكەوێتە ژێر چاودێری، لە هەمانكاتدا خودێكی بێشوناسە. بەشێك لە شوناسەكەی پەیوەندی بە بوونی _باوك_ی ونبووەوە هەیە. ئەو باوكە ونبووەی هەرگیز نادۆزرێتەوە، دەبێتە شوناسێكی نەدۆزراوە. ئەم خودی چاودێریكراوە، لەگەڵ هاتنە دەرەوەی لە فەزای ئەشكەوت، راستەوخۆ دەچێتە ناو فەزایەكی دیكەوە، فەزای زیندان. فەزای دونیای دەرەوە، دەبێتە فەزای دونیایەكی زیندانیی.\n(فۆكۆ) لە كتێبی (دیسپلین و سزا)دا دەڵێت: " دیسپلین گوزارشتە لە تەکنیکی دەسەڵاتێک کە کۆنتێکستێکی مێژوویی دیاریکراوی هەیە، لە سەدەی حەڤدەوە دەرکەوتوو لە ڕێگەی جەستەوە کاری خۆی کرد. بە جۆرێکی وا، کە لە ڕێگەی مومارەسە دیسپلینخوازییەکانەوە، نەریت و شێوازەکانی ڕەفتار هەڵدەوەشێنرێنەوە و لە فۆڕمی نوێ و بەرهەمدارتردا، بە شێوازێک ڕۆ دەنرێنەوە کە گونجاوبن لەگەڵ ئامانجەکانی کۆمەڵگەی پیشەسازیی نوێدا. دیسپلین تەکنیکە هەمەجۆرەکان لەخۆ دەگرێت، لە بابەتی ئەوانەی دەیانەوێت جەستە بکەنە جەستەیەکی نەرمونۆڵ و سوودبەخش، لەمەیشەوە جەستەی مرۆیی دەگۆڕێت بۆ ئامێرێک، کە دەشیت تا ئەوپەڕەکەی تواناکەی بەرز بکرێتەوە بۆ ڕاپەڕاندنی کار، ئینجا خەمڵاندنی و پێوانەکردنی و چاککردنی لە ڕێگەی هەڵهێنجانی شێوازە ڕەفتارییە دیاریکراوەکانەوە" دیسپلین تەكنیكێكی دەسەڵاتە بۆ چاودێریكردن و كۆنترۆڵكردنی ئەوی تاك. بەڵام ئەم دیسپلین سازییە لە سیستەمێكی دەسەڵاتەوە بۆ سیستەمێكی دیكەی دەسەڵات دەگۆڕێت. فەزای گشتی رۆمانەكە، فەزایەكە لەنێوان سێ سنوور و سێ تایپ لە دەسەڵاتی جیاوازدا (لەڕووی فۆڕمەوە) هەریەك لەم سێ دەسەڵاتە جیاوازە، جۆرێك لە سزا و تەكنیك بەكاردەهێنن بۆ كۆنترۆڵكردنی كارەكتەر، كە هەر سێ جۆرەكە كارەكتەر لە زیاتر دۆشدانی بۆ بەرهەمهێنان، وزەی بەرهەمهێنانی لێدەسەننەوە و دەیكەنە كارەكتەرێكی بێبەرهەمی هەست بەتاوانباركراو. بە پێچەوانەی دیدگاكەی (فۆكۆ)وە، كۆنترۆڵكردن و سزای كارەكتەر، بۆ بەرهەمهێنانی وزەی زیاتر نییە، بەڵكو بۆ دارزین و كۆتایی هێنانە بە وزەی كارەكتەرەكە. ئەشێت لە رووی فۆڕم و شوێنەوە دەسەڵاتەكان جیاوازبن، ئەمما لە ماهییەتدا یەك دیدگایان هەیە و لەسەر یەك جۆر لە سیستەم لۆ دەرەوەی خۆیان دەڕوانن.\nكاتێك كارەكتەری ناو زیندانی ئازار دەدرێت، ئازاردانەكەی تەكنیكێك نییە تا هێزی زیاتری لێوەبگرن و ئەو هێزەی ببێتە وزەیەك بۆ بەرهەمهێنانی كار. سزادانەكەی بۆ دانپیانانە بە تاوانێكدا كە ئەوی سزادراو، بەشێك نییە لەو تاوانە. تەكنیكی سزاكە لەناو فەزای دەقەكەدا، پێچەوانەی تیۆرییەكەی (فۆكۆ) دەخاتە بەردەمان. پێچەوانەیەك نایەوێت ئەو سزا و چاودێرییە لەپێناو وەرگرتنی وزەبێت، بەڵكو لەپێناو نەهێشتنی وزەی كارەكتەرە، تاكو لە بێوزەیدا ددان بە كۆمەڵێك تاواندا بنێت، كە ئاگای لە ئەنجامدانیان ییە. لەم فەزا نوێیەی دەسەڵاتدا، هەموو كارەكتەرێك لە چاوی دەسەڵاتدا دەبێتە تاوانبارێك. ئەشێت تاوانێك لە ئارادا نەبێت، بەڵام سیستەمی دەسەڵاتەكە پێویستی بەوەیە بەردەوام تاوانێك دابتاشرێت بۆ ئەوەی ئەویتری ژێر دەسەڵاتی دەرك بە تاوانباربوونی خۆی بكات و ئەم تاوانباربوونەی توانا و وزە بە دەسەڵات دەبەخشێت. بە مانایەكی دیكە، تاوانباركردنی ئەوی بێتاوان دەبێتە وزەیەك دەسەڵات دەرك بە بەهێزی خۆی بكات. كاتێك كارەكتەر لە ئەشكەوت دێتە دەر و راستەوخۆ بەر دونیا دەرەوە دەكەوێت، لە كارەكتەرێكی خۆ بەپاكزان و گەریدەیەك بەشوێن حەقیقەتدا، دەبێتە كارەكتەرێكی تاوانباركراو لەناو فەزای دونیایەكی سزادەردا.\nتەكنیكی دەقەكە، لەشوێنێكەوە بۆ شوێنێكی دیكە دەمانگوازێتەوە. كتوپڕ لە ئەشكەوتەوە دەگوازیینەوە بۆ ئێستای دونیای زیندانی. ئەو كارەكتەرەی دەیەوێت شوناسی خۆی بدۆزێتەوە، بە زنجیركراوی و چاو بەستراوی لەناو زیندانێكدا خۆی دەبینێتەوە. گەرچی شوێنەكان جیاوازن، بەڵام فەزایەك لە ئارادایە، فەزاكە جیاوازی لەنێوان سیستەمی دەسەڵاتەكان ناهێڵێت و دەیانكاتە یەك جۆر لە دەسەڵات و یەكجۆر لە چاودێریكەر و سزادەری ئەویتری دەرەوەی خۆیان. ئەوەی ئازاری زیندانیكراو دەدات رەنگی شین و زەرد و كەسك و قاوەیی...هتد. ئەم رەنگانە ئاماژەن بۆ كۆمەڵێك تایپ لە هێز لە ئێستادا، بەڵام جیاوازی رەنگەكان نابێتە بنەمایەك بۆ جیاوازی دونیابینیان بەرامبەر بەویتری ژێر دەسەڵاتی خۆیان. هەریەك لەم رەنگانە لە گۆشەیەكەوە ئازارێك بەر كارەكتەر دەگەیەنن. ئەشێت بۆ واقیعیش ئەم ئازارە لە رێگەی ئەو رەنگانەوە بەر هەر یەك لە كارەكتەرەكان بكەوێت و هەر چۆن بەر پاڵەوانی رۆمانەكە دەوێت. رووداوی زیندانییەكە لە شوێنێكە و، سزادەرەكان سەر بە شوێنێكی دیكەن. ئەم جۆرە لە جیاوازی شوێن و پاشان ئاوێزانبوون لەناو فەزای زیندانێكدا، تەكنیكی دەقەكەیە كە دەسەڵاتی سزادەر و چاودێریكەرمان بە یەك جۆر بۆ وێنا دەكات. ئەشێت شوێنەكان جیاوازبن، ئەما لە كۆتاییدا ئەوە شوێنەكان نین جیاوازی لە دەسەڵاتە سزادەرەكان دروستدەكەن، بەڵكو هەریەك لە دەسەڵاتە سزادەرەكان، لە هەرشوێنێك بن جەوهەریان یەكە.\nجیاوازییەكی گەورە لەنێوان دونیای دەرەوە دونیای ئەشكەوت هەیە. ئەم دونیا نوێیەی دەرەوە زیندانێكە، زیندانەكە هەموو ئەو بەدی و ناشیرینی و ئازارانەی تێدایە، مرۆڤ ناچار دەكەن بیكەنە ئەو مەخلوقەی كە هەرگیز خۆی نایەوێت لەو قاپەدا خۆی ببینێتەوە. خوێن و ترسان لە ئازاردان، چاوبەستن و زنجیركردن، ئەمانە ئاماژەن بۆ دونیای نوێ، كە ئەو ئێستاییە دەق تێیدا كاردەكات. لەگەڵ هاتنە دەرەوەی پاڵەوان لە ئەشكەوتەكە، راستەو خۆ دێتە ناو ئەم دونیای زیندانەوە. ئەگەرچی چاوی بەستراوەتەوە، بەڵام هەمیشە گۆشەیەك دەدۆزێتەوە تا خوێن و ترس و بۆنی پیس و زیندانێكی مەترسیدا ببینێت و دەركی بكات و پیشانی ئێمەی بدات، دونیای دەرەوە ئەم وێنانە دەخاتە بەردیدەمان. چاوبەستن، ئاماژەیە بۆ ئاستی بینینی تاك بۆ ئێستای ئەم دونیایە. هەر كارەكتەرێك دێتە ناو ئەم دونیایەوە، تا ئەو شوێنەی بۆی دیاریكراوە بۆی هەیە ببینێت. لەم ئاستە سنووردارە لە بینین و لەو زیندانەی كە دەبێتە دونیا. سێ راستە هێڵ لەبەردەم دەقەكەدا دێنە پێش.\nیەكەم: رێگا بەرەو ئازار\nدووهەم: رێگایەك تا گەیشتن بە ئازار، كۆمەڵێك جوانی دەبینرێت وەك موسافیرێك\nسێهەم: لە نێوان زوهدی ئەشكەوت و دونیای دەرەوە، مەحكوم بوون بە مانەوەیەكی پوچ، یان مەحكومبوون بە سزا\nئەم سێ راستە هێڵە، تەواوی نەخشەی رۆمانەكەیان لەسەر بونیاد نراوە.\nئەشێت موسافیرەكە تا دەگاتە شوێنی ئازار، لەو نێوانەدا بەناو كۆمەڵێك دیمەنی جواندا تێبپەرێت، ئەو موسافیرە گەرچی وێڵی دوای دۆزینەوەی خۆی و حەقیقەت و شوناسێكە، وەك مەحكومێك تەنها دەتوانێت لەو چركەساتانەدا دیوە جوانەكەی ژیان ببینێت، لە سەفەردایە و كە لەسەفەر دەكەوێت، راستەوخۆ دەچێتەوە ناو دۆخی زیندانبوونەكەی. لە دونیای ناو دەقەكەدا مرۆڤ موسافیرێكە مەحكومە بە بینینی كۆمەڵێك دیمەن، هەریەك لەو دیمەنانە بە ویستی خۆی نییە و ئەوە سیستەمە مرۆڤ مەحوكم دەكات بەم بینینانە. تەنانەت ساتە جوان و پڕ چێژەكان، ساتگەلێكن لە دەرەوەی ویستی مرۆڤن و جۆرێكن لەو مەحكومبوونەی مرۆڤ دەكەوێتە ناو رووبەرەكەیەوە. بۆنمونە: خۆ ئاوێزان لەگەڵ شوێنەكاندا، یەكێك لە كردەكانی مرۆڤی ئەم سەردەمەیە. هەر شوێنە و فەرهەنگ و تایپێك لە ژیانی خۆی هەیە، بكەری غەریبە دەچێتە شوێنەكە، ناچارە بەو فۆرمە لە ژیان و فەرهەنگ بژیت، لەشوێنەكەوە وەریدەگرێت. ئەوە غەریبەكە نییە بیەوێت فەرهەنگ و ژیانی بگوازێتەوە بۆ شوێنەكە تا تەحقیقی بكات، بەڵكو خۆگونجاندن لەگەڵ ژیان و فەرهەنگی شوێنەكە، دەیكاتە كەسێك كە پێشوتر نەبووە. مۆدێلەكانی ژیان جۆراو جۆرن، لە هەر شوێنە و مۆدێلێك لە ژیان بوونی هەیە، هەرچۆن مرۆڤ دەبێتە موسافیرێكی موحكومكراو بە بینینی جوانی و بە كەوتنە ناو ئازار و كێشەكانەوە، بەهەمان شێوە غەریبەیەكی مەحكومكراوە بەو مۆدێلە ژیانانەی دەچێتە ناویانەوە. هاتنە دەرەوە بۆ ناو دونیای دەرەوەی ئەشكەوتەكە، هاتنە دەرەوەیە بۆ ناو مەحكومبوون و ناچاربوون بە كۆمەڵێك تایپی جیاوازی ژیان و، سزار و ئازار.\nئەگەر دونیای نوێ لە جەوهەری دەقەكەدا بەشێك بێت لە زیندانێكی گەورە، ئەوا لەم زیندانەدا بەر كۆمەڵێك دیمەن دەكەوین، دیمەنەكان لە چركەساتێكیشدا دیوێكی نەرم و ئارامی ژیانمان پیشانبدەن، لەهەمان ساتدا گومان و ترس لە ئازار ئامادەیی هەیە. مرۆڤ ناتوانێت تەنانەت لە ساتە زۆر جوان و پڕچێژەكاندا خۆی بخاتە دەرەوەی گومان و ترسەكانی. ئەو ترسەی فەزای دونیای دەرەوە بۆ مرۆڤی دروستدەكات، ترسێكە تەنانەت دەچێتە ناو ساتە جوان و پڕچێژەكانییەوە و دەیانگۆڕێت بۆ ساتی ئازار. ئازار لە ناوەوەی مرۆڤ و پاشان ئازار بۆ جەستە و دەرەوەی مرۆڤ.\n(فۆکۆ) دەڵێت:" سەرباز لە سەدەی حەڤدەدا، زۆربەی وەزیفەکەی خۆی لەوەێوە فێر دەبوو، کە بچێتە نێو جەنگی پراکتیکییەوە و تێیدا هێزی بەرزی توانای و ئازایەتی خۆی پیشان بدایە. بەڵام لە سەدەی هەژدەدا، سەرباز بووە ئامێری جەنگ، شتێک کە دەکرا لە ڕێگەی مەشقی بێوەی و سەلیمەوە دروست بکرێت." كارەكتەری ناو دەقەكە، هەمان ئەو كارەكتەرە سەربازییەیە (فۆكۆ) باسی لێوەدەكات. كارەكتەرێك دەبێت ببێتە ئامێرێك بۆ وزەدان بە توندوتیژییەكانی دەسەڵات. دەسەڵاتی دییسپلینكەر و سزادەر، كاتێك دەرك بەتواناكانی خۆی دەكات گوێی لە ئازار و هاواری ئەو سزادراوە بێت لە ژێر دەسەڵاتیدا ناچاریدەكات وەك تاوانبارێك خۆی بناسێنێت. سەربازێكە لەناو مەكینەیەكی گەورەدا وەك ئامێرێك ئەو كردانەی پێئەنجام دەدرێت، مەكینە گەورەكە پێویستی پێیەتی. ئەم سەربازە كارەكتەرە پێویست نییە رووبەرێكی بۆ تەرخانبكرێت تا وزە و توانای خۆی بكاربهێنێت، بەڵكو پێویستە بەناو رووبەری مەكینەی دەسەڵاتدا چەشنی ئامێرێك بەكاربێت، تا وزە و توانای دەسەڵاتی لێوە ببنیرێت، نەك خودی خۆی. یەكێكی دیكە لە كێشە جەوهەرییەكانی دونیای دەرەوەی ناو دەقەكە، نەبوونی شوناسە. شوناسێك كە هیچ كات نادۆزرێتەوە و گەڕان بوشێنیدا، گەڕانە بەشوێن سزای نوێ بۆ خود. ئەگەر بەواتا _ئۆدیب_یەكە_باوك_ ئەو تارماییە گەورەیەبێت بەسەر كوڕەوە، كە هەمیشە كوڕ ئارەزووی لەناو بردنی دەكات، لەم رۆمانەدا_باوك_ پێچەوانەی ئەو تیرۆرییە، شوناسە بۆ كوڕ. كوڕ وەك غەریبەیەكی بێشوناس بەشوێن شوناسی خۆیدا دەگەڕێت، ئەم شوناسەشی لەخۆیدا نابینێتەوە، بەڵكو لە _باوك_دا دەبینێتەوە. ئایدیاییەكی هەیە ئایدیاكە شوناسەكەی خۆی دەبەستێتەوە بە شوناسی _باوك_ەوە. وزە و تواناكانی كوڕ، وزە و توانایەك نین بتوانن شوناسی پێبەخشن، چونكە خودەكە خودێكە لە رووبەرێكدایە، رووبەرەكە پێویستی بە وزە و توانای ئەو نییە، تا لەرێگەی وزە و تواناكانییەوە شوناسێك بۆخۆی دەستەبەربكات. لە بێشوناسی خوددا، ناچارە بۆ _باوك_ بگەڕێت كە خاوەنی ئەو وزە و تواناییە، تا لەرێگەی دۆزینەوەی ئەوەوە، شوناسێك بۆخۆی دەستەبەربكات.\nدەسەڵاتی سزادەر، بەپێی دەقەكە بكوژی _باوك_ە. كوڕغەریبەیەكە وێڵی دوای ئەو شوناسەیە. بۆئەوەی ئەو شوناسە نەدۆزرێتەوە، پێویستە دەسەڵات سزای خۆی بەكار بهێنێت، تا كوڕ بەبێ شوناس بكاتە سەربازێكی ئامێركراو لەناو فەزا توندەكەی خۆیدا بەكاری بهێنێت. كۆی ئەو تاوانانەی دەخرێنە پاڵ_كوڕ_ تاوانگەلی جیاجیان و لەشوێنی جیاجیادا دەكرێن، بەڵام بۆ دەسەڵاتی سزادەر كێشە نییە تاوانەكان لەكوێ رۆژهەڵاتدا ئەنجامدراون، بۆ ئەو گرنگە هەموو كارەكتەرێك دێتە ناو بازنەكەیەوە، كارەكتەرێكبێت خۆ بەتاوانبارزانبێت! خۆبەتاوانبارزانیش لە دەسەڵاتی سزادەردا دۆزینەوەیەكی شوناسێكی دیكەیە بۆ كارەكتەر. لێرەدا جارێكی دیكە دەگەڕێینەوە بۆ چیرۆكێكی ئایینی. ( لەناو دەقە ئاینییەكاندا ئەو كارەكتەرانەی لە ئەشكەوتەكان دێنە دەرەوە، دەبنە كارەكتەری رەمزی و پیرۆز و رزگاركەر، لەگەڵ هاتنە دەرەوەیان دەستكاری دونیای دەرەوە دەكەن و، جۆرێكی دیكە لە تێگەیشتن و دونیابینی لەگەڵ خۆیان دەهێنن. بەڵام لە دەقی رۆمانەكەدا، ئەم هاتنە دەرەوەیە، جۆرێكی دیكە دەكەوێتەوە. ئەوەی دێتە دەرەوە و بەشوێن حەقیقەت و شوناسێكدا دەگەڕێت، لەبری بە پیرۆزكردن و دونیابینی نوێ، خۆی دەبێتە كارەكتەرێكی سزادراوی چاودێری كەری ژێر زەبری سیستەمی دەسەڵاتەكە. جگە لەوەی هیچ كەسێك ئامادەنییە بەرگری لێبكات و شوێن دیدگاكانی بكەوێت، تەواوی وزە و ئەندێشەكانی خۆشی تەرخاندەكات بۆ ئەوەی لەژێر ئەو سیستەمی دەسەڵاتەدا خۆی راتەكێنێت و لە تاوانباربوونەوە ببێتە بكەرێكی ئاسایی. هەوڵی كارەكتەری هاتوەدەری ناو ئەشكەوتەكە، هەوڵێكی _فەردی_یە، هەوڵێكە تەنها دەیەوێت نەبێتە تاوانبار و قبوڵییەتی دەسەڵات چاودێری بكات، بەڵام بەو جۆرەی لە تاوانباربوون رزگاری بكات و بیبەخشێت و شوناسێكی پێبدات. واتە خۆی ئایدیای رزگاری بۆكەس پێنییە. نایەوێت لەگەڵ هاتنە دەرەوەی دەست لە دونیای دەرەوە بدات، نایەوێت رووبەرووی دەسەڵاتی سزادەر ببێتەوە، بە پێچەوانەی كارەكتەری ناو دەقە ئاینییەكانەوە، تەواوی وزەی خۆی تەرخاندەكات تا دەسەڵات رێگەی پێبدات، بەبێ هیچ ئایدیاییەكی نوێ بژیت. لەبری ئەوەی وەك رزگاركەرێك بێتە دەرەوە، وەك تاوانباركراوێك دێتە دەرەوە، لەبری ئەوەی دەست بۆ دەسەڵات ببات تا ئاڵوگۆڕێكی بەسەردا بهێنێت، دەسەڵات دەست بۆ ئەو دەبات تا بیكاتە ئامێرێك لەناو مەكینەكەی خۆیدا. شوناسەكەشی ئیدی ئەو شوناسە نییە لەكاتی هاتنە دەرەوەی بۆی دەگەڕا، شوناسێكە دەسەڵاتی سزادەر پێبەخشییوە، كە شوناسی تاوانبارە.)\nلەناو ئەم فەزا توندەدا، بەشێكی دیكەی دونیای دەرەوە، لەسەر گومان و بڕوانەبوون بە ئەویتر هەڵچنراوە. ئەو موسافیرەی لەرێگەدا كۆمەڵێك كەسی نوێ دەناسێت، هەریەك لەم كەسە نوێیانە جێگای گومانن و متمانەی پێیان نییە. گەرچی لەهەندێك دیمەندا خۆشەویستی و پەیوەستبوون فەزای گومان و متمانە كاڵدەكاتەوە، ئەما لە كۆتایی دەقەكەدا هەموو ئەو گومان و نەبوونی متمانەیە، دەبنە بنەوانێك، دونیای دەرەوە دونیایەكە، چاوەڕێی هەموو كردەیەكی خراپ لە نزیكترن و ئاشناترین مرۆڤەكانی دەوروبەرت بكەیت. متمانە نەبوون و گومانەكان، كارەكتەرەكان دروستیان نەكردووە، ئەوە دەسەڵاتی سزادەرە دروستیكردوە، كە دەیەوێت لەژێر هەیمەنەی خۆیدا كۆی بكەرەكان بكاتە بەشێك لە پرۆسەی بە مەكینەبوون بۆ وزە خستە بەر خۆی.\nهیچ كاتێك دەقەكە نامانگەڕێنێتەوە بۆناو ئەشكەوتەكە. نە گەڕانەوە بۆ ناو ئەشكەوتەكە، نەگەڕانەوەیە بۆ رابردوو، نە گەڕانەوەیە بۆ دونیایەك ئەشێت دونیایەكی پاك بێت، بەڵام دونیاییەكە هیچ جوڵەیەكی نوێی تێدانییە و، هیچ خەون و ئادیاییەكی نوێی تێدا نییە. دونیایەكی نەریتی و میللیە، رازیبوونە بە پیسبوونی دەرەوە، بەبێ بڕوایی بە خود لەناو دونیایەكی تاریكی بێجوڵە و بێكردەدا. نەگەڕانەوە بۆ دونیای ئەشكەوتەكە و هاتنە دەرەوە لێی، بۆخۆی كردەیەكی شۆڕشگێڕانەیە. كردەیەكە ئەگەرجی لە جەوهەریدا هیچ گوتارێكی هەڵنەگرتووە و تەنها خودێكە بەشوێن حەقیقەت و شوناسێكدا دەگەڕێت، بەڵام شۆڕشگێڕانەیە بەو مانایەی هاتنە ناو دونیای دەرەوە، بە هەموو سزا و چاودێرییەكانییەوە، هاتنە دەرەوەیەكە جەسارەتی دەوێت. ئەشێت خودی گەریدە بۆ بوونی خۆی بگەڕێت، لەگەڵ گەڕانەكەیدا دەزانێت دێتە ناو چ جۆرە دونیایەكەوە، نە دۆزینەوەی حەقیقەت و شوناسەكەش، بۆی نابێتە لەنگی، بەڵام دەیەوێت ئەو جۆرە لە ژیان تاقی بكاتەوە، لە ئەشكەوتەكەدا بووەتە شوێنی ترسیان. خۆ خستنە ناو ترسەكەوە، جوڵەیەكی شۆڕشگێڕانە بە كارەكتەرەكە دەبەخشێت و لە كارەكتەرێكی گۆشەگیرەوە، دەیكاتە كارەكتەرێك دەسەڵات ناچاربێت چاوی لەسەربێت. ئەم چاودێری بوونەی دەسەڵاتیش بۆ سەر كارەكتەر، مانایەكی دیكە بە ژیانی دەرەوە دەدات، بەبێ ئەوەی هیچ ساتێك لە ساتەكان سزادراو بیر لەوە بكاتەوە، لەگەڵ دەرچوون لە سزاكان بگەڕێتەوە بۆ ئەشكەوت. ئەو گومانانەشی لەسەر دەوروبەرەكەی هەیەتی، گومانگەڵێكن لە پشتیانەوە ترسی دەسەڵات بوونی هەیە. گومانێكن هەر كارەكتەرێكی ناو رووبەری دەسەڵات، ترسان لە هێز و تواناكەی دەسەڵات وایلێكردوە بۆ ئەوەی خۆی بخاتە دەرەوەی سزاوە، ئەویتری نزیكی خۆی دەخاتە ناو سزا. دادگاش وەك شوێنێك بۆ یەكلایكردنەوەی كێشەكان، لە وەزیفە راستەقینەكەی خۆی دەكەوێت و، دادگا دەبێتە زمانی دەسەڵات. ئەو زمانەی تەواوی وزەی خۆی وەگەڕەخات، تا تۆمەتبار بگەیەنێتە دۆخی تاوانباری و هێزی دەسەڵاتی بەسەردا تاقی بكاتەوە.\nلەم دەقەدا كۆمەڵێك خاڵی جەوهەری پوختەی گێڕانەوەكەكەیان لەسەر بونیاد نراوە:\nیەكەم: كێشەی شوناس. كێشەیەكە پەیوەندی بە كارەكتەری ئەم سەردەمەوە هەیە. كارەكتەری ئەم سەردەمە لەناو دەسەڵاتی چاودێریدا بەردەوام كێشەی شوناسی هەیە. گەر فەزاكەش كەمێك سنوورداربكەین بۆ كارەكتەری كوردی، ئەم كێشەیە زیاتر رووندەبێتەوە و شوناسی كوردی لەگەڵ ئەویتردا_ئەوی فارس_ئەوی تورك_ ئەوی عەرەب_دەبێتە كێشەیەكی بنەڕەتی و لە دەقەكەدا، ئەم گەڕانە بۆ دۆزینەوەی شوناسە كوردییە پانتایەكی فراوانی دەقەكەی داگیركردوە. كاتێك دەق دەیەوێت لەرێگەی كارەكتەرێكەوە بۆ ئەو شوناسە بگەڕێت، كە لە _باوك_دا، وێنای دەكات. راستەوخۆ دەكەوێتە ناو رووبەرێكی ترسناكەوە كە هەمیشە هەڕەشەیە لەسەر بوونی خۆی و شوناسەكەی.\nدووهەم: هەڵگەڕانەوە و مانادان بە ئەشكەوت بە جۆرێكی دیكە. لە دەقەكەدا ئەشكەوت ئیدی شوێنێك نییە بۆ داڵدەدانی كەسی پاك، شوێنێكە بۆ كۆكردنەوەی تایپێك لە كەسی خەتاكار. هەریەك لەو تایپە لە كەسەكان لەیەكێك لە وێستگەكانی ژیانیاندا دێنە دەرەوە و، چارەنووسێكی نادیاریان دەبێت. بە پێچەوانەی دەقە ئاینییەكانەوە، هاتنە دەرەوە ناتكاتە پاڵەوانی ناو چیرۆكەكان، بەڵكو دەتكاتە كارەكتەرێكی ونبوو.\nسێهەم: سزا و چاودێری، دوو چەمكن بەردەوامن لە هەموو بەشێكی دەقەكەدا ئامادەییان هەیە. دەسەڵات و چاوەكانی، بەهەر رەنگ و هەر فۆڕمێك بن جیاوازییان نییە و، كارەكتەری ناو رووبەری دەسەڵات، كارەكتەرێكە بەرلەوەی دەرك بە بوونی خۆی بكات، گرنگە دەرك بە تاوانباربوونی خۆی بكات. تاوانباربوون شوناسێكی دەركەوتەیە دەسەڵات بە كارەكتەری دەبەخشێت.\nچوارەم: فەزای گشتی رۆمانەكە، فەزایەكە لە شوێنی جیاجیادا رووداوەكان روودەدەن، بەڵام ئەو تەكنیكەی دەق بەكاری دەهێنێت، كۆی فەزاكان لێك دەئاڵێنێت و وێنایەك دروستدەكات، شوێنەكان و كاتەكان لەم سەردەمەدا، جیاوازی دروستناكەت و مرۆڤی ئەم سەردەمە لەناو مەكینەیەكی گەورەدایە، ئەم مەكینە گەورەیە سزا و چاودێری و ترس و گومان بەرهەمدەهێنێت و، دیوە راستەقینەكەی ژیان بەجۆرێك وندەبێت، لە چركەساتە هەمیشە ترس و گومان بەر لە جوانبوونی ژیان دەگرن.\nپێنجەم: (قەبرێكی سێگۆشە) بۆ منی خوێنەر ئاماژەیە بۆ _شوناس_ خود_ دەسەڵات_ هەر یەك لە گۆشەكان بەشێك لەو حەقیقەتە هەڵدەگرن، لە دەقەكەدا بوونی كارەكتەرە دابەشدەكەن. ترسان لە كۆپیكردن و دووبارە كردنەوەی ناوی كارەكتەر و باوكی لەسەر یەك ناو، ئاماژەیە بۆ دووبارەكردنەوەی ژیان بە شێوەیەكی نەریتی.


نامەی سەرئاوەڵا بۆ سەرۆکی کۆڕی گشتیی ڕێکخراوی نەتەوە یەکگرتووەکان 24 / 9 / 2018\nسنوورێک بۆ پێشێلکاری و یاغیگەرییەکانی ڕێژیمی ئێران دابنێن!\nبەڕێز ماریا فێرناندێز، بەرپرسی حەفتاو سێهەمین کۆبوونەوەی کۆڕی گشتیی رێکخراوی نەتەوە یەکگرتووەکان!\nلە گەڵ ڕێز و سڵاو،\nبە زوویی حەفتاو سێهەمین کۆبوونەوەی کۆڕی گشتیی ڕێکخراوی نەتەوە یەکگرتووەکان دەست پێدەکات و بە پێی بەرنامەیەک کە دانراوە، بڕیار وایە حەسەن ڕووحانی، سەرکۆماری ڕێژیمی ئێران، رۆژی چوارشەممە ٢٦ی سێپتەمبەر لەم کۆبوونەوەیەدا قسە بکات.\nئێمە وەک ناوەندی هاوکاریی حیزبەکانی کوردستانی ئێران بە پێویستی دەزانین لێرەدا کار بکرێت و مێکانیزمێک دیاری بکرێ بۆ ئەوەی بەر بە سەرەڕۆییەکانی ڕێژیمی ئێران و پێشێلکاریییەکانی مافی مرۆڤ لە لایەن ئەم دەسەڵاتەوە لە دەرەوەو ناوەوەی ئێران بگیرێت. چاوەڕوانیی ئەوە دەکرێت ئەم کۆبوونەوەیە ، ڕووحانی و دەسەڵاتەکەی بەرامبەر بە پێشێلکاریی مافی مرۆڤ لە ناوەوەو یاغیگەرییەکانی لە دەرەوەی وڵات، بە بەرپرس بزانێت.\nرووحانی وەک سەرۆک کۆماری ڕێژیمی ئیسلامیی ئێران لە حاڵێکدا لەم دانیشتنەدا وتار دەدات کە ئەم ڕێژیمە سەرچاوەی قەیرانی جۆراوجۆر لە نیوخۆی وڵات و هۆکاری پێشێلکردنی مافی مرۆڤ لە هەموو بوارەکان بە تایبەتی لە هەردوو بواری ژیانی سیاسی و ئابووریی خه لك و، هەر لەو کاتەش دا هۆکاری بشێوی و نائارامی لە ناوچەکە دایە. ئێعدام وەک سزایەکی یاسایی لە ئێران بەردەوام جێبەجێ دەکرێت و ئێعدامی سیاسی و جیاوازیدانانی نەتەوەیی بەرامبەر نەتەوەکانی کورد،عەرەب، بەلووچ و ئازەری و، هه روه ها کوشتنی جیاوازبیران بە شێوەی سیستماتیک لەم وڵاتە خراپتر لە پێشوو بەڕێوە دەچێت. ئەمەش لە حاڵێک دایە كە ئێران وڵاتێكی فرەنەتەوەیە و پێویستە مافی هەموو نەتەوەكان وەک یەک بپارێزرێت.\nلە ساڵی ٢٠١٣ بە دواوەو دوای هەڵبژێرانی رووحانی بە سەرۆک کۆمار، شەپۆلی ئیعدامەکان ٥١ ٪ زیادی کردوە. هەروەها گوشاری گەورە لە سەر چالاکانی کۆمەڵایەتی و سیاسی و ژینگەپارێزی لە ئێران و کوردستان هەیە. هەر لە ئەساس دا ئەم دەسەڵاتە چ بە گوێرەی یاساکانی و هەر وەها بە پێی داڕشتە و پێکهاتەکەی، سروشتێکی دژ بە مافی مرۆڤی هەیە. هەروەها سەرنجتان بۆ ئەوە رادەکێشین کە لە ساڵی ٢٠١٧دا بە پێی ئامارەکان، ٨٦ کۆڵبەر لە سنوورەکان بە تەقەی راستەوخۆی هێزە چەکدارەکانی ئێران کوژراون. لە ٦ مانگی یەکەمی سالی ٢٠١٨یشدا ١٠٤ کۆڵبەر لە سنوورەکان بە هۆی تەقەی راستەوخۆی هێزە سەربازییەکانی کۆماری ئیسلامییەوە گیانیان لە دەست داوە . هەڵاواردنی نەتەوەیی و ئایینی سیستماتیک کە ئەو ڕێژیمە بەڕێوەی دەبا، تەنانەت خەڵکی بوومەلەرزەلێدراوی پارێزگەی کرماشانیشی گرتووەتەوە و بووە بە هۆی ئەوە دەسەلاتداران و دامو دەزگا حکوومەتیەکان، لە ماوەی یەک ساڵی رابردوو دا، ئەو پەڕی کەمتەرخەمی لە پێڕاگەیشتنی خەڵکی بوومەلەرزەلێدراو دا لە خۆیان نیشان بدەن.\nلە ماوەی پێنج ساڵ سەرۆک کۆماریی رووحانی‌دا خەڵکی ئیران بەرەوڕووی کێشەی قووڵی کۆمەڵایەتی و ئابووری بوونەتەوە. دەسەڵات لێبڕاوە بەردەوام بێت لە سەر گوشار خستنەسەر شارۆمەندانی ئێران، چالاکانی بواری مافی مرۆڤ، یاساناسان و پارێزەران، مامۆستایان، کرێکاران، چالاکانی ژینگەپارێزی، رووناکبیران، رۆژنامە نووسان و هەموو ئەوانەی بوێریی ئەوەیان هەیە رەوایی و مەشرووعیەتی ئەم دەسەڵاتە ببەنە ژێر پرسیارەوە. چالاکانی بواری ژنان بەردەوام لە ژێر هێرش و گوشاری ئەم دەسەڵاتەدان و بە شێوەیەکی نایاسایی دەستگیر و زیندانی دەکرێن و لە راستییدا جیاوازیی و هەڵاواردنێکی زۆری جنسییەتی بە پێی یاسا ئێسلامییەکان لە ئێران هەیە.\nدەوڵەتە یەک لە دوای یەکەکان لە ڕێژیمی کۆماری ئیسلامی دا و یەک لەوان دەوڵەتی ڕۆحانی دەوری بەرچاویان گێڕاوە لە پێشێلکردنی مافی مرۆڤ و سەرکوتکردنی خەڵک دا و، بە توندی رووبەڕووی هەر چەشنە جووڵە و ناڕەزایەتیدەربڕینێکی هێمنانەش دەبنەوە.\nرۆژی ١٢ی سێپتەمبەری ٢٠١٨ مانگرتنێکی بەرفراوان زۆربەی زۆری شارە کوردییەکانی کوردستانی ئێرانی گرتەوە. ئەم مانگرتنە سەرانسەرییە ، ناڕەزایەتیدەربڕینێکی گشتی بوو بەرامبەر ئیعدامی سێ لاوی کورد و هەروەها مووشەکبارانی بنکەکانی حیزبی دیمۆکرات لە شاری کۆیە له باشووری کوردستان کە بە هۆیەوە ١٦ کەس گیانیان لە دەست دا و ٤٠ کەس بریندار بوون. دوا بە دوای مانگرتنە گشتییە، ١٢ کەس لە چالاکانی مەدەنی و کەلتووری لە شارەکانی کوردستان دەستگیر کراون و تا ئێستە لە زیندانەکانی رێژیم دان و بێ سەرو شوێنن. ئەمەش لەدرێژەی کردەوەی تیرۆریستی و خراپکارانەی سوپای پاسداران و وەزارەتی ئیتلاعاتی ئەو ڕێژیمە لە هەرێمی کوردستانی عێراق و دەرەوەی ولات بە دژی هیزەکانی ئوپوزیسیۆنی کورد و ئێرانی دایە.\nمەبەست لە نووسینی ئەم نامەیە ئەوەیە وەبیر بەڕێزتان و سەرجەم ئەندامانی کۆڕی گشتیی نەتەوە یەکگرتووەکان بێنینەوە کە ڕێژیمی کۆماری ئیسلامیی ئێران و دەولەتی حەسەن رووحانی پێشێلکاری سەرەکیی مافی مرۆ\nڤ لە ئیران و هۆکاری نائارامی وناسەقامگیری لە ناوچەکە دان. حەسەن ڕووحانی وەک سەرۆک کۆماری ئێران لە حاڵێکدا دەیهەوێت باس لە مافی مرۆڤ و پێشێلکاریی مافی مرۆڤ لە ولاتانی دیکە بکات کە دەسەڵاتەکەی خۆی گەورەترین پێشێلکاری مافی مرۆڤە و خەڵکی ئێران و کوردستان لە زیندانێکی گەورەدان کە لە لایەن ئەم حکوومەتەوە بۆیان دروستکراوە.\nئێمە وەک ناوەندی هاوکاریی حیزبەکانی کوردستانی ئێران، ئامادەبوون و بەشداریی حەسەن رووحانی لە حەفتاو سێهەمین کۆبوونەوەی کۆڕی گشتی رێکخراوی نەتەوە یەکگرتووەکان و قسە کردنی بە ناوی خەڵکی ئێرانەوە، بە بێڕێزی بە پێکهاتەکانی خەڵکی ئێران دەزانین و مەحکوومی دەکەین. ئێمە بە تەواوی لە سەر ئەو باوەڕەین کە کۆماری ئیسلامی پێشێلکاری بنەرەتیی مافی مرۆڤ لە ئێران و هۆکاری سەرەکیی ناسەقامگیری لە رۆژهەڵاتی ناوەڕاستە. چاوەروانی و داوای ئێمە لە بەڕێزتان و کۆڕی گشتیی ڕێکخراوی نەتەوە یەکگرتووەکان ئەوەیە پشتیوانی خەڵکی ئازادیخوازی کوردستان و گەلانی وەزالەهاتووی ئێران بن و سنوورێک بۆ پێشێلکاری و یاغیگەرییەکانی ئەو ڕێژیمە\nناوەندی هاوکاری حیزبەکانی کوردستانی ئێران بریتین لە:


ڕۆژهه‌ڵاتی فورات به ته‌واوی له ده‌ستی داعش ئازاد کراوه - Mehr News Agency\n5 berfanbarê 2017 - 08:08\nNews Code 14992\nوته‌بێژی هێزه‌کانی یه‌په‌گه:\nڕۆژهه‌ڵاتی فورات به ته‌واوی له ده‌ستی داعش ئازاد کراوه\nنوری محه‌مه‌د، وته‌بیژی هێزه‌کانی یه‌په‌گه له میانه‌ی قسه‌کانی خۆی وتی: ناوچه‌ی ڕۆژهه‌ڵاتی فورات له ده‌یره‌زوور به ته‌واوی له ده‌ستی تیرۆریسته‌کانی داعش ڕزگار کراوه.\nبه ڕاپۆرتی ئاژانسی مێهر له فوارت، نوری محه‌مه‌د، وته‌بیژی هێزه‌کانی یه‌په‌گه له میانه‌ی کۆبوونه‌وه له‌گه‌ڵ لێژنه‌یه‌کی ڕووسیا وتی: ناوچه‌ی ڕۆژهه‌ڵاتی فورات له ده‌یره‌زوور به ته‌واوی له ده‌ستی تیرۆریسته‌کانی داعش ڕزگار کراوه.\nئه‌و زیادی کرد: ئه‌م سه‌رکه‌وتنه به هاوکاری نێوان هێزه کوردییه‌کان و هێزی هۆزه‌کانی ناوچه‌که ئه‌نجام بووه که له لایه‌ن ئه‌مریکا و ڕووسیاوه پشتیوانی ئاسمانی ده‌کران. هێزه‌کانی یه‌په‌گه‌ش ڕۆڵی گرنگیان له‌م نێوانه‌دا هه‌بوو.\nنوری محه‌مه‌د ئاماژه‌ی دا: ئه‌م سه‌رکه‌وتنه له هه‌موو خه‌ڵکی سووریا پیرۆز ده‌که‌م. هه‌روه‌ها سپاسی هێزه‌کانی هاوپه‌یمان و ڕووسیاش ده‌که‌ین که پشتیوانی ئاسمانی و لۆڤستیکیان له ئێمه کرد.\nئه‌و له کۆتایدا وتی: بۆ بونیاد نانه‌وه‌ی وڵاتێکی ئازاد و پڕ له ئاشطی ئه‌رکی زۆر له سه‌ر شانمانه، ئه‌و ناوچانه‌ی که به پێی یاسا دێموکڕاتییکییه‌کان به‌ڕێوه ده‌چن به‌شێک ده‌بن له سووریا دیموکڕاتیک. ئێمه داوا له هه‌موو جیهان ده‌که‌ین هه‌وڵ بۆ سووریا ئازاد و دیه‌مکڕاتیک بده‌ن.


١٠ ئاماژە کە دەری دەخات پەیوەندیەکەتان سەر لە لێژییە – تۆڕی میدیایی خەڵک\n2019/10/02 - 1:44 AM\nهەندێک کات ڕودەدات کە پەیوەندیەکانمان بەرەو لێژی دەچێت و لە کۆتایی نزیک دەبێتەوە، بەبێ ئەوەی خۆمان پێشوەختە هەستی پێبکەین، ئەمەی خوارەوە ١٠ نیشانەیە کە دەری دەخات پەوەندیەکەتان لە کۆتاییەکەیدایە!\n-تەنها لە ئێستادا دەژی و تەنانەت بۆ داهاتوی نزیکیش هیچ پلانێکی لەگەڵ تۆدا نییە.\n-زۆربەی کات لە وادەکان دوادەکەوێت و بیانوی جۆراوجۆر دەهێنێتەوە.\n-کاتێک نامەی بۆ دەنێریت پاش چەند کاتژمێرێک وەڵام دەداتەوە، تەنانەت گەر پێویستت بە هاوکاری ئەویش بێت.\n-هەموو شتێکی ژیانی خۆیت لێدەشارێتەوە، تەنانەت شتە بچوکەکانیش.\n-ڕۆژی بۆنە تایبەتەکانی خۆتانی بیر نییە و خۆی لێدەدزێتەوە.\n-نایەوێت لەگەڵ هاوڕێکانتدا تێکەڵبێت.\n-پێشنەکەوتنی لە کارەکەیدا بە خەتای خۆی نازانێت و چیدیکە خۆی بەرەر پێشەوە نابات.\n-وازی لەوە هێناوە کە گرنگی بەخۆی بدات و خۆی جوان بکات.\n-ئامادەی ئەوەی تێدا نییە کە هیچ بەرپرسیاریەتیەک هەڵبگرێت.\n-وەک جاران هەست و سۆزی بۆت نییە و تاقەتی لێت نەماوە.\n٧ هەڵەی باو کە زۆرێکمان بەرامبەر بە ددانمان ئەنجامی دەدەین


◄ ئەنجام: Found 11.850, page 1 of 1.185 Items per page: 🗐 1 🗐 5 🗐 10 🗐 25 🗐 50 🗐 100\n👁 ئەڤ بابەتە 1,626 جار هاتیە دیتن\n✌ (شردان) كمال الباش شەهیدان\n📅 دەمێ تومارکرنێ Jan 20 2016 9:53PM\n👁 ئەڤ بابەتە 6,876 جار هاتیە دیتن\nالاسم الحركي: شردان الاسم الحقيقي: كمال الباش اس [ زێدە... 👁] ✖ ✖ 0 0 ✔ 80% ✍ س.ئـ. 20-1-2016 21:53:45\n📅 05-03-2016 رێکەوت و رووداو\n📅 دەمێ تومارکرنێ Jan 6 2016 11:18AM\n👁 ئەڤ بابەتە 6,590 جار هاتیە دیتن\nنفذت وحدات مکافحة الإرهاب (YAT) التابعة لإدارة الذ [ زێدە... 👁] ✖ ✖ 0 3 ✔ 82% ✍ م.ب. 6-1-2016 11:18:36\n📅 06-01-2016 رێکەوت و رووداو\n📅 دەمێ تومارکرنێ Jan 6 2016 11:13AM\n👁 ئەڤ بابەتە 9,153 جار هاتیە دیتن\n- الوحدات الكردية تتصدى لهجمات داعش على (سد تشرين) [ زێدە... 👁] ✖ ✖ ✖ 0 16 ✔ 70% ✍ م.ب. 6-1-2016 11:13:21\n📅 07-01-2016 رێکەوت و رووداو\n📅 دەمێ تومارکرنێ Jan 7 2016 9:21PM\n👁 ئەڤ بابەتە 10,404 جار هاتیە دیتن\nكاتب أمريكي: تيد گالن كاربنتر - نائب الرئيس لشؤون [ زێدە... 👁] ✖ ✖ 0 3 ✔ 66% ✍ م.ب. 7-1-2016 21:21:06\n📅 11-02-2016 رێکەوت و رووداو\n📅 دەمێ تومارکرنێ Jan 13 2016 11:04AM\nحلب- هاجمت مرتزقة النصرة وأحرار الشام اليوم في 11 [ زێدە... 👁] ✖ ✖ 0 1 ✔ 80% ✍ م.ب. 13-1-2016 11:04:01\n📅 11-11-2015 رێکەوت و رووداو\n📅 دەمێ تومارکرنێ Nov 11 2015 10:13PM\n👁 ئەڤ بابەتە 7,499 جار هاتیە دیتن\nشنت مرتزقة داعش اليوم 11 تشرين الثاني وفي الثالثة [ زێدە... 👁] ✖ ✖ ✖ 0 5 ✔ 72% ✍ م.ب. 11-11-2015 22:13:18\n📅 12-01-2016 رێکەوت و رووداو\n📅 دەمێ تومارکرنێ Jan 13 2016 10:58AM\n👁 ئەڤ بابەتە 8,669 جار هاتیە دیتن\nالحسكة.. انفجار يودي بحياة طفلين في الريف وقع انف [ زێدە... 👁] ✖ ✖ ✖ 0 4 ✔ 72% ✍ م.ب. 13-1-2016 10:58:28\n👁 ئەڤ بابەتە 14,574 جار هاتیە دیتن


ئەردۆغان هانا بۆ پۆتین دەبات\nسەربازانی ڕژێمی ئەسەد لە مەودای وێنەی سێڵفی دا، سەربازە توركەكانیان لە خاڵی چاودێری مۆرێك دا گەمارۆداوە.\nدووای ئەوەی ڕژێمی سوریا بە هاوكاری هێزی ئاسمانی ڕوسیا، لە هێرشەكانی بۆسەر پارێزگای ئیدلیب پێشڕەوی بەرچاوی بەدەست هێنا و ڕۆژی پێنج شەمە شارۆچكەی سیتراتیژی "خان شەیخون" یان لە دەستی چەكدارانی ئۆپۆزیسیۆن دەرهێنا.\nڕۆژی هەینی، كاتێك سەربازانی سوریا گەمارۆی خاڵێكی چاودێری سەربازە توركەكانیان دا لە پارێزگای ئیدلیبی سوریا لە باشووری خان شەیخون، هێزەكانی توركیا و حكومەتی ئەسەد هاتنە مەودای بەرد هاویشتنە یەكتر و لە ئێستادا ئەو پێگە سەربازییەی سەربازە توركەكان بە قوڵای 10 كیلۆمەتر لە پشت هێڵی بەرگری هێزەكانی حكومەتی دیمەشقەوە گەمارۆدراون.\nهەربۆیە ڕەجەب تەییب ئەردۆغان لە پەیوەندییەكی لەناكاودا بە تەلەفۆن قسە لەگەڵ ڤلادمیر پۆتینی سەرۆكی ڕوسیادا دەكات و بەنیازیشە ڕۆژی سێ شەمە بگاتە كۆشكی كرملین بۆ تاوتوێكردنی ڕەوشی سوریا و بۆ هەمان مەبەستیش قسە لەگەڵ دۆناڵد ترامپ بكات.\nئەو خاڵە سەربازییە توركیانە ساڵی پار بەپێی ڕێكەوتنێك لە نێوان ڕوسیا و توركیادا دانران لە پارێزگای ئیدلیبی باكوری خۆرئاوای سوریا كە لەژێر كۆنترۆڵی گروپە ئۆپۆزیسیۆنەكانی سوریا دایە كە لەلایەن توركیاوە پشتیوانییان لێدەكرێت، لە چوارچێوەی ناوچەی كەمكردنەوەی گرژی. بەڵام هێزەكانی سوریا تاكلایەنە و بەبێ گوێدانە ڕێكەوتنەكە و بە بەرچاوی هێزەكانی توركیاوە ئۆپۆزیسیۆنیان ڕاماڵی.


باڵیۆزی چین به‌مردویی دۆزرایه‌وه\nبه‌پێی میدیاكانی ئه‌مریكا دوانیوه‌ڕۆی ئه‌مڕۆ 17ی ئایار ئاشكرای كرد كه (دوو وی) باڵێۆزی چین له ئیسرائیل له ماڵه‌كه‌ی خۆی له ناوچه‌یه‌كی نزیك جۆرشه‌لیم به مردوویی دۆزراوه‌ته‌وه.\nرۆژنامه‌ی یو ئێس توده‌ی رۆژی 17ی ئایار بڵاویكردۆته‌وه كه هه‌ر یه‌ك له وه‌زاره‌تی ده‌ره‌وه‌ی ئیسرائیل و پۆلیسی جۆرشه‌لیم جه‌ختیان له‌وه‌كردۆته‌وه كه دیپلۆماتێكی چین كه ته‌مه‌نی 57 ساڵه به مردووی له ماڵه‌كه‌ی دۆزراوه‌ته‌وه به‌ڵام تائێستا هۆكاری مردنه‌كه‌ی ئاشكرا نه‌كراوه.\nوته‌بێژێكیش به‌ناوی پۆلیسی جۆرشه‌لیم به رۆیته‌رز-ی راگه‌یاندووه كه وه‌ك رێوشوێنی ئاسایی پێویست به‌شێك له پیاوانی پۆلیس له شوێنی رووداوه‌كه بینراون.\nهه‌روه‌ها كه‌ناڵی 12ی ته‌له‌فیزیۆنی ئیسرائیل له گه‌شتی هه‌واڵه‌كانی ئه‌مڕۆدا له‌سه‌ر زاری دوو پزیشكی فریاكه‌وتن ئه‌وه‌یان ده‌رخستووه كه ده‌شێت دیپلۆماته چینییه‌كه له‌كاتی نووستندا به‌شێوه‌یه‌كی سروشتی مردبێت.\nدوو وی له مانگی فێبریوه‌ری ئه‌مساڵو له‌سه‌ر وه‌ختی بڵاوبوونه‌وه‌ی كۆرۆنا ڤایرۆس، ئه‌و پۆسته‌ی وه‌رگرتووه، ئه‌ویش دوای سێ ساڵ له كاركردن وه‌ك باڵیۆزی چین له ئۆكرانیا.\nهه‌روه‌ها به‌پێی رۆژنامه‌ی زه نیو یۆرك تایمز ئه‌م دیپلۆماته ماوه‌ی 31 ساڵه له‌كاری دیپلۆماتیدایه له وه‌زاره‌تی ده‌ره‌وه و هاوسه‌رگیری كردووه و خاوه‌نی ژن و منداڵێكه كه له چین ده‌ژین.\nبه‌پێی زه نیویۆرك تایمز مردنه‌كه‌ی دوای سێ رۆژ له‌ره‌خنه‌كانی مایكل پۆمبیۆ-ی وه‌زیری ده‌ره‌وه‌ی ئه‌مریكا، دێت كه له ئیسرائیل له كۆنگره‌یه‌كی رۆژنامه‌نووسیدا ره‌خنه‌ی له چین گرت و چین-ی سه‌رزه‌نشت كرد به هۆكاری بڵاوبوونه‌وه‌ی ڤایرۆسی كۆرۆنا.\nله‌به‌رامبه‌ردا رۆژنامه‌ی جۆرشه‌لیم پۆست رۆژی 14ی ئایار له‌سه‌ر زاری دوو وی-یه‌وه هه‌واڵێكی بڵاوكرده‌وه كه ئه‌مریكا خۆی به‌رپرسیاره له‌وه‌ی چی به‌سه‌رهاتووه نه‌ك چین. له راگه‌یاندراوێكی باڵیۆزخانه‌كه‌یدا هاتووه: "له ئێستادا، ئه‌مریكا سه‌رچاوه‌ی ڤایرۆسه‌كه‌یه، به‌ڵام دۆخی ئێستای ئه‌مریكا، چین هۆكاری نییه به‌ڵكو كه‌مته‌رخه‌می هه‌ندێك له‌سیاسییه‌كانی ئه‌مریكایه فرسه‌تیان داوه به ڤایرۆسه‌كه وا بێت له ئه‌مریكا".\nهه‌رچه‌نده چین ده‌یه‌وێت په‌یوه‌ندییه‌كانی له‌گه‌ڵ ئیسرائیل باش بكات به‌ڵام به‌پێچه‌وانه‌وه له سه‌رئاستی ئه‌كادیمی و وه‌به‌رهێنان له پاشه‌كشێدایه و ناتوانێت رۆڵ بگێڕێت لە ئیسرائیل.\nدواهه‌مین روداویش رۆژی 13ی ئایار بوو كاتێك ئیسرائیل رایگه‌یاند كه پاشه‌كشێ به به‌شداری كۆمیانیاكه‌یان ده‌كه‌ن كه باره‌گاكه‌ی له هۆنگكۆنگ-ه كه بنیاتی (دیسه‌له‌نه‌یشن سوریك بی) ده‌نێت كه تێچوونه‌كه‌ی 1 ملیار و 500 ملیۆن دۆلاره.\nدوو وی دوومین باڵیۆزی چین-ه له مێژووی ئەو وڵاتە كه له پۆستی باڵیۆز-دا گیانله‌ده‌ستده‌دات ئه‌ویش دوای (شو هۆوانگ) باڵیۆزی چین له پیرۆ له ساڵی 1981 دوای 3 ساڵ به نه‌خۆشی گیانی له‌ده‌ستدا.\nدۆناڵد تره‌مپ: خراپترین کاتەکانی پەتای کۆرۆنامان تێپەڕاندووە \nتره‌مپ سوپاسی ئێران دەکات \nهەسەدە دەستگیرکردنی 21 چەکداری داعشی راگەیاند


دواوتار 17 KSS - Deuteronomy 17 NLT | Biblica América Latina\nدواوتار 17 KSS - Deuteronomy 17 NLT\n2 ئەگەر لەنێوتان، لە یەکێک لە شارۆچکەکانتان کە یەزدانی پەروەردگارتان پێتانی دەدات، پیاوێک یان ئافرەتێک بینرایەوە خراپە لەبەرچاوی یەزدانی پەروەردگارتان دەکات، بە شکاندنی پەیمانەکەی و 3 دەڕوات و خودای دیکە دەپەرستێت و کڕنۆشی بۆ دەبات، یان بۆ خۆر یان بۆ مانگ یان بۆ هەر یەکێک لە ئەستێرەکانی ئاسمان، ئەو شتەی کە فەرمانم پێی نەداوە. 4 جا پێتان ڕاگەیەنرا و بیستتان و باش لێتان کۆڵییەوە و تاوانبارکردنەکە ڕاست بوو و بێگومان ئەو کارە قێزەونە لە ئیسرائیل کرابوو، 5 ئەوا ئەو پیاوە یان ئەو ئافرەتەی ئەو بەدکارییەی کردووە، دەریبکەن بۆ لای دەروازەی شارەکەتان و بەردبارانی بکەن هەتا دەمرێت. 6 ئەوەی بکوژرێت لەسەر زاری دوو شایەت یان سێ شایەت دەکوژرێت، نابێت لەسەر زاری یەک شایەت بکوژرێت. 7 یەکەم جار دەستی شایەتەکانی بەسەرەوە دەبێت بۆ کوشتنی پاشان دەستی هەموو گەل، جا خراپەکە لەنێو خۆتان دادەماڵن.\n8 ئەگەر داوایەکتان بەلاوە سەخت بوو لە بڕیاردان، چ لە تاوانی ڕووداوی کوشتن یان داواکاری ماف یان پەلاماردان، لە کاروباری ناکۆکی لە دادگاکانتان، ئەوا هەستن و بڕۆن بۆ ئەو شوێنەی یەزدانی پەروەردگارتان هەڵیدەبژێرێت. 9 بڕۆنە لای کاهینە لێڤییەکان و لای ئەو دادوەرەی لەو ڕۆژانەدایە و بپرسن، جا حوکمی بڕیارەکەتان پێ ڕادەگەیەنن. 10 دەبێت ئەو بڕیارەی کە پێتانی ڕادەگەیەنن جێبەجێی بکەن، لەو شوێنەی یەزدان هەڵیدەبژێرێت. ئاگاداربن لەوەی ڕێک ئەوە بکەن کە فێرتان دەکەن. 11 بەپێی ئەو ڕێنماییە فێرتان دەکەن و ئەو حوکمەی پێتانی دەڵێن، وا دەکەن، لەو شتانە لامەدەن کە پێتانی ڕادەگەیەنن، نە بەلای ڕاست و نە بەلای چەپ. 12 ئەو پیاوەش کە بە لووتبەرزییەوە دەجوڵێتەوە و گوێ ناگرێت لەو کاهینەی لەوێ ڕاوەستاوە بۆ ئەوەی یەزدانی پەروەردگارتان بپەرستێت، یان گوێ لە دادوەرەکە ناگرێت، ئەوا ئەو پیاوە دەکوژرێت و خراپەکە لە ئیسرائیلدا دادەماڵرێت. 13 جا هەموو گەل دەبیستن و دەترسن و لەپاش ئەوە لووتبەرزانە ناجوڵێنەوە.\n14 کاتێک هاتنە ئەو خاکەی کە یەزدانی پەروەردگارتان دەتانداتێ و دەستتان بەسەردا گرت و تێیدا نیشتەجێ بوون، جا ئەگەر بڵێن، «پاشایەک بۆ خۆمان دادەنێین وەک هەموو ئەو نەتەوانەی دەوروبەرمان،» 15 ئەوا ئەو پاشایە بۆ خۆتان دادەنێن کە یەزدانی پەروەردگارتان هەڵیدەبژێرێت، یەکێک لە براکانتان بۆ خۆتان دەکەنە پاشا، بۆتان نییە یەکێکی بێگانە دابنێن کە ئیسرائیلییەکی براتان نییە. 16 بەڵام با ئەو پاشایە ئەسپ بۆ خۆی زۆر نەکات و گەل نەنێرێتەوە بۆ میسر، بۆ ئەوەی ئەسپی زۆرتر بەدەستبهێنێت، چونکە یەزدان پێی فەرموون: «نەکەن جارێکی دیکە بەو ڕێگایەدا بگەڕێنەوە.» 17 هەروەها با ژن بۆ خۆی زۆر نەکات، نەوەک دڵی لابدات و با زێڕ و زیویش بۆ خۆی گەلێک زۆر نەکات.\n18 کاتێک لەسەر تەختی پاشایەتییەکەشی دادەنیشێت، با وێنەیەک لەم فێرکردنە لە پەڕتووکێک لەلای کاهینە لێڤییەکان بۆ خۆی بنووسێتەوە. 19 جا بە درێژایی ژیانی لەلای دەبێت و لێی دەخوێنێتەوە، بۆ ئەوەی فێر بێت لە یەزدانی پەروەردگاری خۆی بترسێت و هەموو وشەکانی ئەم فێرکردنە و ئەم فەرزانە بەجێبهێنێت هەتا پەیڕەویان بکات. 20 نەوەک بەسەر براکانیدا لووتبەرز بێت، نەوەک لە فەرمانەکان بەلای ڕاست یان بەلای چەپدا لابدات، بۆ ئەوەی درێژە بە ماوەی پاشایەتییەکەی بدات، خۆی و نەوەکانی لەنێو ئیسرائیل.


چۆن كاكه‌ی فه‌لاحم ناسی؟ – Knwe.org\nسەرەکی » ئەدەب - سێبەر و سایە » چۆن كاكه‌ی فه‌لاحم ناسی؟\nچۆن كاكه‌ی فه‌لاحم ناسی؟\nئاوات حه‌سه‌ن ئه‌مین\nساڵی 1985 له مانگی هه‌شتدا به‌به‌رده‌م چاپخانه‌كه‌ی كاكه‌ی فه‌لاحدا ده‌ڕۆێشتم كه ده‌كه‌وته كۆڵانه‌كه‌ی سه‌روو سه‌راوه له ته‌نیشت عه‌یاده‌كه‌ی دكتۆر عه‌بدولڕه‌حمان ڕیس -وه. دوای ئه‌وه‌ی له كتێبخانه‌ی بێكه‌س هاتمه ده‌ره‌وه كه له ڕیزی چاپخانه‌كه‌دا بوو، كۆمه‌ڵێك شیعری سه‌ره‌تاكانی خۆمم له دووتوێی ده‌فته‌رێكی سی په‌ڕه‌ییدا پێ بوو، به‌بێ بڕیارێكی پێش وه‌خت خۆم كرد به نووسینگه‌ی چاپخانه‌كه‌دا، دیاره پێشتر مامۆستا كاكه‌ی فه‌لاحم له میانه‌ی شیعره مناڵانه‌كه‌یه‌وه ناسی بوو كه له قوتابخانه ده‌مانخوێند، هه‌روه‌ها له‌و كۆره‌شدا به دیداری شاد بوو بووم كه له ساڵی 1983 كه له باخچه‌ی نووسه‌ران له ماڵی قازی بۆ ئه‌مین فه‌یزی شاعیر رێكخرابوو كه هه‌ریه‌كه له (كاكه‌ی فه‌لاح و د. عزه‌دین مسته‌فا ڕه‌سوڵ و مسته‌فا حه‌مه بۆر و د. ئیحسان فوئاد ) به‌شداربوون تیایدا و پیاوێكی به ته‌مه‌نی له‌لا دانیشتبوو. دوایی زانیم كه ئه‌و پیاوه مامۆستا ره‌ئوف ئالانی ئه‌دیب و زمانه‌وانه. سڵاوم كردو خۆمم پێناسانن. وتم: من ئاواتی حه‌سه‌نی وه‌ستا ئه‌مینی به‌ننام، ئه‌و وه‌ڵامی دامه‌وه و وتی : محه‌مه‌دی وه‌ستا ئه‌مینی مامت ئه‌ناسم، ئه‌مه كاره‌كه‌ی بۆئاسان كردم، داوام لێ كرد شیعره‌كانم بخوێنێته‌وه و تێبینیم بداتێ … ئیتر هه‌ستام و ماڵئاواییم لێ كرد. دوای چوار ڕۆژ سه‌ردانیم كرده‌وه.. ئه‌مجاره‌یان شاعیری ناودار ع .ح.ب (محه‌مه‌د شێخ حسێن به‌رزنجی ) له‌لا دانیشتبوو. كه دواتر په‌یوه‌ندیی و دۆستایه‌تیم له‌گه‌ڵ دروست كردو تا كۆچی دوایی له 2000 به‌رده‌وام بوو.\nبابێمه‌وه سه‌ر شاڕێیه‌كه‌ی باسه‌كه‌م، كاكه‌ی فه‌لاح ڕێنمای زۆریكردم و پێی گوتم كه ئاگاداری شاعیرانی پێشخۆم بم، هه‌روه‌ها ئه‌گه‌ر ده‌توانم ئه‌وا كتێبه‌كه‌ی ئه‌و بخوێنمه‌وه به ناونیشانی (كاروانی شیعری نوێی كوردی) سوودی لێ ببینم.\n شیعرێكیشی وه‌كو نموونه ده‌ست نیشان كردبوو هه‌ڵی بژاردبوو تا بۆم بنێرێت بۆ بڵاوكردنه‌وه، دواتر منیش سوپاسم كردو به‌جێم هێشت، كتێبه‌كه‌شیم كڕی و سوودی زۆری پێگه‌یاندم .. به تایبه‌تی كه باسێكی وردی له‌سه‌ر كۆمه‌ڵێك له شاعیران تیادا بوو له‌وانه ( گۆران و به‌ختیار زێوه‌ر و دڵدار و ئه‌حمه‌د هه‌ردی و دیلان و كامه‌ران موكری و مه‌دهۆش و ع.ح.ب و كاكه‌ی فه‌لاح) بوون.\nساڵانی دواتر ئه‌و په‌یوه‌ندییه‌م هه‌ر له‌گه‌ڵ شاعیری ناودار كاكه‌ی فه‌لاح به‌رده‌وام بوو تا له ساڵی 1990 به ڕووداوێكی نه‌خوازراو له پای هه‌ڵوێسته ڕاست و دروسته‌كانیا كۆتایی به


ئەمڕۆ ڕۆژی مارتن لوثەر کینگە\nئەمڕۆ و هەموو ساڵێک لە سێـیەم دووشەممەی مانگی یەک لە ئەمەریکا، پـشوودانی فەرمیـیە بەبۆنەی ڕۆژی لە دایکبوونی مارتن لوثەر کینگ، ئەو کەسەی داکۆکی لە مافە سیڤیلیـیەکان دەکرد و هەتا دوا هەناسەی کاری بۆ یەکسانی لە نێوان مرۆڤەکاندا کرد.\nمارتن لوثەر کینگ تێـکۆشەرێـک بوو کە لە سـاڵانی پەنجا و شەسـتەکانی سەدەی ڕابردوو خەباتی دەکرد لە پـێناو کۆتایی هێنان بە جیوازی ڕەگەزی لە ئەمەریکا. لەو سەردەمەدا جیاوازیـیەکی زۆردەکرا لە نێوان خەڵـکی سـپی و ڕەش پـێست. جیاوازیـیەکان لە ئاستـێـکدا بوون کە کەسێکی ڕەش پـێست بۆی نەبوو لەو چێشـتخانانە نان بخوات کە سـپـیـیەکان نانیان لێ دەخوارد، بۆی نەبوو لەسەر کورسـی ڕیزی پـێشـەوەی پاسدا دابنیشێت، منداڵی ڕەش پـێست بۆی نەبوو لە خوێندنگەی منداڵانی سپی پـێست بخوێنێت.\nمەخابن مارتن لوثەر کینگ لە مانگی چواری ساڵی 1968 بە دەستی کەسێکی ڕەگەزپەرست کوژرا لەو کاتەی چوو بوو بۆ پشتیوانیکردن لە کرێـکارانی تایبەت بە کۆکردنەوەی خۆڵ و خاشـاک لە شـاری ممفسی ویلایەتی تێنسی. تاوانبارەکە بە 99 ساڵ زیندانی حوکمدرا و لە ساڵی 1998 و لە تەمەنی 70 ساڵیدا لە زینداندا مرد.\nهەرچەندە مارتن لوثەر کینگ ئەم جیهانەی جێهێشت، بەڵام ڕێبازەکەی هەر بە زیندوویی ماوەتەوە و بە تێکۆشانی هاوڕێ و لایەنگرانی و کەسانی ڕۆشنبیر، ئەمەریکایەکی نوێ هاتووەتە کایەوە کە تیایدا جیاوازیکردن تاوانە و ئەنجامدەری سزا دەدرێت. هەرچەندە هێشتا کەسانێک هەن جیاوازی دەکەن، بەڵام ڕێژەیان ئێجگار کەمە بەراورد ناکرێت بە ساڵانی پـێش شەستەکانی سەدەی ڕابردوو.\nئەم پـیاوە مەزنەی ئەمەریکا لە یەکێـک لە وتارە هەرە بەناوبانگەکانی کە لە سـاڵی 1963 لە واشـنتنی پایتەخت پـێشـکەشی کرد، گوتی ئەو خەونی ئەوەیە ڕۆژێـک بێت ئەمەریکا پابەندی ئەو بیروباوەڕەی بێت کە دەڵێت هەموو مرۆڤەکان بە یەکسـانی بوون.


په‌رتوکا پیرۆز » مزگینیا مەرقۆسی » به‌شێ 15\nعیسا ل نك پیلاتۆسی\nدەمێ بوویە سپێدە، سەرۆكێن كاهنان و ریهسپی و مامۆستایێن دەستووری و جڤاتا بلند هەمی كەفتنە دانوستاندنێ، پاشی عیسا گرێ دا و بر و رادەستی پیلاتۆسی كر.\nئینا پیلاتۆسی پرسیار ژێ كر: «ئەرێ تۆ پاشایێ جوهیانی؟» عیسای بەرسڤا وی دا: «تە ب خۆ گۆت.»\nسەرۆكێن كاهنان ئەو ب گەلەك تشتان تاوانبار كر.\nپیلاتۆسی جارەكا دی پرسیار ژێ كر و گۆت: «ما تۆ چ بەرسڤان نادەی؟ گوهێ خۆ بدێ یێ چەند تاوانان ئاراستەی تە دكەن!»\nلێ عیسای چ بەرسڤێن دی نەدان و پیلاتۆس حێبەتی بوو.\nژ نەریتێن پیلاتۆسی ئەو بوو ل هەر جەژنەكێ گرتیەكی كو خەلك دخوازیت، ئازاد بكەت.\nزەڵامەكێ زیندانكری ب ناڤێ باراباس هەبوو ل گەل كۆمەكا تێكدەران، ئەوێن د دەمێ یاخیبوونێ دا كوشتن كری.\nجەماوەر هات و داخواز ژ پیلاتۆسی كر، كو وێ بكەت ئەوا هەردەم بۆ وان دكر،\nئینا گۆتە وان: «ئەرێ هەوە دڤێت ئەز پاشایێ جوهیان بۆ هەوە ئازاد بكەم؟»\nچنكو وی دزانی سەرۆكێن كاهنان ژ زكڕەشی عیسا رادەستی وی كریە.\nلێ سەرۆكێن كاهنان جەماوەر ئازراند بۆ داخوازا ئازادكرنا باراباسی ل شوینا عیسای.\nئەڤجا پیلاتۆسی دیسان پرسیار ژ وان كر: «پا هەوە دڤێت ئەز چ ل وی بكەم یێ هوین دبێژنێ پاشایێ جوهیان؟»\nئینا ل قێڕیان دان و گۆتن: «ل خاچێ بدە!»\nپیلاتۆسی گۆتە وان: «ما ئەڤی چ خرابی كریە؟» ئینا قێڕیێن وان بلندتر لێ هاتن: «ل خاچێ بدە!»\nلێ چنكو پیلاتۆسی دڤیا جەماوەری رازی بكەت، ئینا باراباس بۆ وان ئازاد كر و عیسا قامچی دا، پاشی رادەستی وان كر داكو بهێتە خاچدان.\nپاشی سەربازان عیسا برە د ناڤ حەوشا كۆچكا والی دا و هەمی بەتالیون[a] گازی كر، دا كۆم ببن.\nوان كوركەكێ بنەفشی[b] كرە بەر و تانجەك ژ ستریان ڤەهاند و دانا سەر سەرێ وی\nو دەست ب سڵاڤكرنێ ل وی كر و گۆت: «بژی پاشایێ جوهیان!»\nب لەڤەنەكی ددانا سەرێ وی و تف دكرێ و چۆكڤەدان و بۆ وی سوجدە دبرن.\nپشتی تڕانە پێ كرین، كوركێ بنەفشی ژ بەر كر و جلكێن وی كرنە بەر و برە ژ دەرڤە، دا ل خاچێ بدەن.\nعیسا ل سەر خاچێ\nزەڵامەكێ قەیرەوانی ب رێكا خۆ ژ ئاقاری دهات، ناڤێ وی شەمعون بوو و بابێ ئەسكەندەری و روفۆسی بوو. وان ئەو نەچار كر كو خاچا عیسای هەلگریت.\nعیسا ئینا وی جهێ دبێژنێ گۆلگۆتە (كو رامانا وی كلۆخە)\nو بۆ وی شەرابەكا تێكهەل ل گەل موڕێ[c] ئینا، لێ وی ڤەنەخوار.\nئەو ل خاچێ دا و جلكێن وی ل خۆ لێكڤەكرن، ب هاڤێتنا پشكێ، دا هەر ئێك بەهرا خۆ بزانیت.[d]\nدەمژمێر نەهێ رۆژێ بوو، دەمێ ل خاچێ دای.\nل سەر دەپەكی تاوانا وی هۆسا هاتبوو نڤیسین: «پاشایێ جوهیان»\nو دوو قاچاخ ژی ل گەل وی ل خاچێ دان، ئێك ل لایێ وی یێ راستێ و یێ دی ل لایێ وی یێ چەپێ.\nئەو نڤیسار ژی ب جهـ هات: «ل گەل تاوانباران هاتە هژمارتن.»[e]\nیێن كو د وێرێ را دهاتن و دچوون ئەو كرێت دكر و سەرێ خۆ لێ دهەژاند و دگۆت: «ها! هەی ئەوێ دا پەرستگەهێ د سێ رۆژان دا هەڕفینیت و ئاڤا كەتەڤە!\nژ خاچێ وەرە خوار و خۆ قورتال بكە!»\nهەروەسا سەرۆكێن كاهنان ل گەل مامۆستایێن دەستووری ژی تڕانە پێ دكرن و دگۆتنە ئێكودوو: «هندەكێن دی قورتال كرن، لێ نەشێت خۆ قورتال بكەت!\nبلا مەسیح، پاشایێ ئیسرائیلێ، ژ خاچێ بهێتە خوارێ، دا ببینین و باوەریێ پێ بینین!» هەروەسا ئەوێن ل گەل وی هاتینە خاچدان ژی ئەو فهێت دكر.\nدەمێ بوویە دەمژمێر دوازدەی نیڤرۆ، ژ وی دەمی تا دەمژمێر سێ، تاریاتیێ هەمی ئەرد گرت.\nل دەمژمێر سێ، عیسای ب دەنگەكێ بلند كرە هەوار: «ئێلۆیی، ئێلۆیی، لەما ساباختانی؟» رامانا وێ ئەوە كو: «خودایێ من، خودایێ من، بۆچی تە ئەز هێلام؟»[f]\nهندەك ژ ئامادەبوویان گوهـ ل وی بوو و گۆتن: «ئەڤە ئەو یێ گازی ئلیاسی دكەت!»\nئێكی كرە غار و ئیسفەنجەك د سهكێ[g] هەلاند و دانا سەر لەڤەنەكی و گەهاندە وی دا ڤەخۆت و گۆت: «بهێلن دا ببینین كا دێ ئلیاس هێت وی ئینیتە خوار؟»\nعیسای ب دەنگەكێ بلند كرە قێڕی و گیانێ خۆ ژ دەست دا.\nپەردەیا پەرستگەهێ ژ سەری تا بنی شەق بوو و بوو دوو پارچە.\nسەرلەشكەر بەرامبەر خاچێ یێ راوەستیای بوو و دەمێ دیتی كا چەوا عیسای گیان ژ دەست دا، گۆت: «ب راستی، ئەڤ مرۆڤە كوڕێ خودێ بوو.»\nهەروەسا هندەك ژنكان ژ دویر ڤە بەرێ خۆ ددایێ، مەریەما مەجدەلی و مەریەما دایكا هەردوو برا یەعقوبێ بچویك و یوسی، هەروەسا سالومە ژی د ناڤ وان دا بوون،\nئەوێن ل جەلیل ب دویڤ كەفتین و خزمەتا وی كری، ژبلی وان گەلەك ژنكێن دی ژی بوون یێن ل گەل وی سەركەفتینە ئورشەلیمێ.\nدەمێ بوویە ئێڤار، ژ بەر كو رۆژا ئامادەكرنێ[h] بوو، ئانكو رۆژا بەری شەمبیێ،\nیوسڤێ ئاریمەتیایی[i] هات، ئەو ژی ئەندامەكێ رێزدار بوو د ناڤ جڤاتا بلند دا و چاڤەڕێیا پاشایەتیا خودێ دكر، وی مێرانی كر و چوو نك پیلاتۆسی و داخوازا تەرمێ عیسای ژێ كر.\nپیلاتۆس گوهشی بوو كو ئەو هۆسا زوی مر و گازی سەرلەشكەری كر و ژێ پرسی: «ئەرێ راستە ئەو هۆسا زوی مریە؟»\nو دەمێ ژ سەرلەشكەری زانی، رێ دا یوسڤی تەرمێ عیسای ببەت.\nوی پارچەیەكا كتانی كڕی و تەرم ژ خاچێ ئینا خوارێ و ب وی كتانی كفن كر و دانا د گۆڕەكێ[j] د كەڤری كۆلای دا و بەرەك گڕێل كرە بەر دەرێ گۆڕی.\nمەریەما مەجدەلی و مەریەما دایكا یوسی دیت، كا ل كیڤە هاتە دانان.\na. 15:16 q بەتالیون: ئانكو فەوج\nb. 15:17 ل وی سەردەمی جلكێن بنەفشی گەلەك بهاگران بوون و ژ لایێ كەسوكارێن پاشای ڤە دهاتنە ل بەر كرن.\nc. 15:23 q موڕ: روینەكێ بێهنخۆشە. ل فەرهەنگۆكێ بنێڕە.\nd. 15:24 زەبوور 22:18\ne. 15:28 ئیشایا 53:12\nf. 15:34 زەبوور 22:1\ng. 15:36 q سهك: ب عەرەبی ‹خەل›\nh. 15:42 ل فەرهەنگۆكێ بنێڕە رۆژا ئامادەكرنێ*.\ni. 15:43 q ئاریمەتیا: ناڤێ كەڤنێ باژێڕێ ‹رامە›یە.\nj. 15:46 ل فەرهەنگۆكێ بنێڕە گۆڕ*.


پێنج ڕاستی هه‌موو كه‌س پێویسته بیزانێت ده‌رباره‌ی ڤایرۆسی كۆرۆنا\n8 شوبات 2020 [ 14:52 ]\nپزیشكی ده‌رمانساز (جۆزیف ڤێنیتز) پسپۆری نه‌خۆشییه گواستراوه‌كان له زانكۆی بێل ده‌ڵێت: “زۆربه‌ی جار، تا كۆنترۆڵكردن، ئامۆژگاری پێویسته به‌رده‌وامبێت”. “به‌كورتی ئێستا ده‌ردێكی نوێ بڵاوه هاوشێوه‌ی ئه‌نفلۆنزا. له‌گه‌ڵ بوونی ڤایرۆسه نوێیه‌كه له نێو تاقیگه‌دا و پزیشكه‌كان ده‌توانن له‌رووی بایۆلۆژی-یه‌وه جارێ لێبڕوانن و چاره‌سه‌رێكی بۆ بدۆزنه‌وه. زنجیره‌ی ڤایرۆسه‌كانی پێشتر به‌رده‌سته و ده‌توانن زانایان سه‌ره‌تا هه‌نگاو بنێن بۆ تیگه‌یشتن له ڤایرۆسه‌كه، له‌نێویاندا دایۆگنۆسس (دیاریكردنی ده‌رده‌كه) و بڵاوبوونه‌وه‌ی له نێو مرۆڤدا.\nسه‌نته‌ری كۆنترۆڵكردنی نه‌خۆشییه‌كان خۆپاراستن (CDC) چاودێری ترسه‌كه‌ی ئه‌كات له‌سه‌ر خه‌ڵكی ئه‌مریكا و لێكۆڵینه‌وه‌ی زیاتر ده‌رباره‌ی زانینی ئه‌م نه‌خۆشییه. هه‌ربۆیه د. ڤێنیتز ده‌ڵێت:”تا ئێستا له‌وه زیاتر نازانین”، سه‌ره‌ڕای ئه‌وه‌ی تا ئێستا ئه‌وه‌نده ئه‌زانین كه ڤایرۆسی كۆرۆنا زۆر ترسناكتره له ئه‌نفلۆنزا.\nهه‌رچی ڤایرۆسی كۆرۆنای نوێ-ی nCoV-2019، له‌لایه‌ن زانانه‌وه پێشتر نه‌بینراوه و په‌ڕله‌كانیشی نامۆن به پزیشكان. پزیشكی ده‌رمانسازی جۆزیف ڤێنیتز ده‌ڵێت:”زانایانی ئه‌مریكی كاریان كردووه بۆ دۆزینه‌وه‌ی ئه‌نتی ڤایرۆسێك بۆ ڤایرۆسه‌كه، به‌ڵام ئه‌گه‌ری چاكبوونه‌وه‌ی نه‌خۆش 40%، بۆیه پزیشكانی ئه‌مریكا كارێك ئیعلان ناكه‌ن 100% نه‌بێت”.\nبه‌پێی سه‌نته‌ری كۆنترۆڵكردنی نه‌خۆشییه‌كان و خۆپاراستن (CDC) به‌ڵگه ئه‌وه‌یه كه ڤایرۆسه‌كه له كه‌سێكه‌وه ده‌گوازرێته‌وه بۆ كه‌سێكی تر، سه‌رباری ئه‌وه‌ی به‌ته‌واوی ئاشكرا نییه چۆن ده‌گوازرێته‌وه له كه‌سێكه‌وه بۆ كه‌سێكی تر. پزیشكی ده‌رمانسازی جۆزیف ڤێنیتز ده‌ڵێت: “نازانین ئاستی ته‌شه‌نه‌سه‌ندنه‌كه له‌له‌شی مرۆڤدا چه‌نده؟” “نازانین تا چه‌ند ئاساییه ئه‌و كه‌سه له‌تووشبووه‌وه نزیك بوو بێت! پێویسته دڵنیابین له‌وه‌ی تا چه‌ند كه‌سه‌كه له كه‌سی تووشبووه‌وه دوور بێت تا چه‌ند په‌یوه‌ندی له‌گه‌ڵ هه‌بێت ترسی زیاتره”.\nسه‌نته‌ری كۆنترۆڵكردنی نه‌خۆشییه‌كان و خۆپاراستن پێیوایه ڤایرۆسه‌كه له‌سه‌رده‌می تروكانییه‌وه بڵاوده‌بێته‌وه، كه ته‌نیا 14 رۆژه. هه‌ربۆیه له 2- 14 رۆژه هه‌موو نیشانه‌كان له‌كه‌سه‌كه‌دا ده‌رده‌كه‌وێت. چینییه‌كان ده‌ڵێن ڤایرۆسه‌كه له‌كه‌سێكه‌وه ده‌گوازرێته‌وه بۆ كه‌سێكی تر، به‌ڵام ئه‌وه‌تا لێره‌ش هه‌یه.\nسه‌نته‌ری كۆنترۆڵكردنی نه‌خۆشییه‌كان و خۆپاراستن جه‌خت ده‌كاته‌وه هه‌رچه‌نده كه‌سی به‌ته‌مه‌ن زیاتر تووشده‌بن به‌ڵام له هه‌موو ته‌مه‌نێكیشدا ئینسان تووشی نه‌خۆشییه‌كه ده‌بێت.\n3- هه‌ندێك له‌نه‌خۆشه‌كانی تووشبوو به ڤایرۆسی كۆرۆنا دۆخیان باشه، به‌ڵام هه‌ندێكیان ترسناكه: زاناكان پێیانوایه ئه‌وان ئه‌ڵێن چاكبوونه‌ته‌وه له بنه‌ره‌تدا هه‌ڵگری ڤایرۆسه‌كه نین، به‌ڵكو گومان له بوونی نه‌خۆشییه‌كه له‌سه‌ریان هه‌یه و ده‌شێت تووشی سارس بوو بن. كه ئه‌ویش هه‌موو ئه‌و نیشانه سه‌ره‌تاییانه‌یه له سارس و مێرس-دا هه‌یه بریتین:\nتا، كۆكه، سووتانه‌وه‌ی قورگ و به‌ئاسته‌نگ هه‌ناسه‌دان.\nبه‌ڵام ڤایرۆسی كۆرۆنا له‌گه‌ڵ ئه‌مانه‌دا هه‌وكردنی سییه‌كان و پوكانه‌وه‌ی گورچیله هه‌یه، كه ئه‌م دووانه زۆر دره‌نگ هه‌ستی پێده‌كرێت. به‌پێی سه‌نته‌ری كۆنترۆڵكردنی نه‌خۆشییه‌كان و خۆپاراستن هیچ چاره‌سه‌رێك بۆ نه‌خۆشی ڤایرۆسی كۆرۆنا نه‌دۆزراوه‌ته‌وه، ئه‌وه‌ی به‌كاردێت كوتانی ئه‌نفلۆنزایه كه بۆ توشبوو به‌كاردێت. ئه‌وه‌ش بۆ كه‌سێك سه‌ره‌تای تووشبوونی بێت به كۆرۆنا-ی 2019 ئه‌وه چاره‌سه‌ری ده‌كات.\nبۆیه بۆ خۆپاراستن له نه‌خۆشی كۆرۆنا-ی 2019، د. ڤێنیتز ده‌ڵێت:”باشترین رێگه له ئێستادا ئه‌وه‌یه خۆت بپارێزیت له‌تووش بوون به ئه‌نفلۆنزا، دووركه‌وه‌ره‌وه له‌شوێنێك كه ئه‌زانیت كه‌سێك تووشی ئه‌نفلۆنزا بووه. هۆكاره‌كه‌شی ئه‌وه‌یه تۆ نازانیت ئایا ئه‌نفلۆنزای ئاساییه یان ڤایرۆسی كۆرۆنایه”.\n4-ئێمه نازانین وه‌ك نه‌مانزانیوه كه چ ریوشوێنێكی تائه‌وپه‌ڕیی گرنگ هه‌یه: هه‌رچه‌نده نیشانه‌كانی ڤایرۆسی كۆرۆنا ساده‌یه و ژماره‌ی ئه‌وانه‌شی مردوون به‌و ئاسته به‌رزه نین له‌ته‌واوی جیهاندا، به‌ڵام ده‌شێت پرسیارێك بكرێت كه بۆچی ئه‌م نه‌خۆشییه به‌و جۆره گرنگی پێده‌درێت و باسده‌كرێت؟. له‌به‌ر یه‌ك هۆكار: پسپۆران له ته‌ندروستی گشتی ده‌ستنیشانیانكردووه كه رێژه‌ی مردن و تووشبوان به‌شێوه‌یه‌كی به‌رچاو رۆژ به‌ڕۆژ زیادده‌كات له‌سه‌رتاسه‌ری جیهاندا و ره‌چاویش ده‌كرێت تێكڕای تووشبوون و مردن هه‌ڵكشێت، به‌وه‌ی كه له‌و ماوه كورته‌دا زۆر گه‌شه‌ی كردووه. واته ئه‌گه‌ر له هه‌فته‌ی یه‌كه‌مدا تێكڕا له رۆژێكدا 10 كه‌س مردبێت، ئێستا بووه به 60 كه‌س. دووه‌م: وریایی زۆر ده‌رباره‌ی ئه‌وه‌ی كه‌كه‌مترین مه‌عریفه هه‌یه ده‌رباره‌ی ڤایرۆسه‌كه.\nكه‌واته له ئێستا، بڵاوكردنه‌وه‌ی هۆشیاریی و به‌رده‌وامی خه‌ڵك له‌سه‌ری زیاتر له‌وه‌ی زانایان ده‌یزانن. پشكنینی ئه‌و كه‌سانه‌ی كه دووچاری ترس بونه‌ته‌وه و باشترین رێگه‌ن بۆ دۆزینه‌وه‌ی ده‌رمانی دژ به ڤایرۆسه‌كه. به‌ڵام ئه‌وه‌ی جێگه‌ی تورسه‌ره‌ڕای بڵاوبوونه‌وه‌ی هه‌ڕه‌شه‌ی نه‌خۆشییه‌كه زانیاری هه‌ڵه ده‌رباره‌ی بڵاوده‌كرێته‌وه.\n5- له‌گه‌ڵ رێنماییه‌كاندا پێویسته پزیشكانیش مه‌عریفه‌ی زیاتر بده‌ن به خه‌ڵك ده‌رباره‌ی ئاستی پێشكه‌وتنی به‌ره‌نگاربوونه‌وه: وێرای ئه‌وه‌ی كه زانیاری نوێ ده‌رباره‌ی ڤایرۆسه‌كه خێرا ئه‌گۆڕێت، ده‌گونجێت رێنماییه‌كان به‌خێرایی بگۆڕدرێن، هه‌تا به‌شێوه‌ی رۆژانه. سه‌نته‌ری كۆنترۆڵكردنی نه‌خۆشییه‌كان و خۆپاراستن (CDC) داوا له هاووڵاتیانی ئه‌مریكی ده‌كات هیچ پێویست به‌ترس و دڵه‌راوكێ ناكات به‌رامبه‌ر ئه‌و هاووڵاتییه چین-یانه‌ی نیشته‌جێی ئه‌مریكان. ته‌نیا ئه‌وه‌نده به‌سه رێگه‌نه‌درێت گه‌شتی چین بكه‌ن له‌م كاته‌دا.\nپسپۆرانی بواری خۆپارێزی له نه‌خۆشییه‌كان له زانكۆی یاڵی ئامۆژگاری هاووڵاتیان ده‌كات له‌سه‌رتاسه‌ری جیهان ئه‌وانه‌ی نه‌خۆشییه‌كانی كۆئه‌ندامی هه‌ناسه‌ی توندیان هه‌یه سه‌ردانی پزیشك بكه‌ن بۆ دڵنیایی له‌ته‌ندروستیان و له‌م كاته‌شدا به‌هیچ شێویه‌ك سه‌ردانی وڵاتی چین نه‌كه‌ن.\nتوێژه‌ره‌وان كار له‌سه‌ر ئه‌وه‌ده‌كه‌ن بزانن تاچه‌ند كوتان دژی ئه‌نفلۆنزا و هه‌وكردنی سیییه‌كان، كاریگه‌ری هه‌یه له‌سه‌ر چاككردنه‌وه‌ی نه‌خۆشه‌كان كه به‌سوكی تووشی كۆرۆنا بوون.\nسه‌ره‌رای ئه‌وه‌ی كه ده‌ركه‌وتووه كوتانی ئه‌نفلۆنزا چاره‌سه‌ری ڤایرۆسی كۆرۆنا نییه به‌ڵام له ئێستا خۆ كوتان به تامیفلۆ زۆرباشتره له‌وه‌ی خۆت نه‌كوتیت. چونكه هه‌ر هیچ نه‌بێت ئه‌و نیشانانه ده‌رناكه‌وێت له‌سه‌ر نه‌خۆش كه هه‌مان نیشانه‌ن بۆ ڤایرۆسی كۆرۆنا. به كورتی، كاتێك خۆن كوتابوو به تامیفلو، له‌گه‌ڵ تووشبوون به تا و سه‌رئێشه‌و هه‌ڵامه‌ت و گیانداهێزران. دكتۆر ئه‌توانێت ده‌سنیشانی بكات كه ڤایرۆسی كۆرۆنایه نه‌ك ئه‌نفلۆنزای ئاسایی.


بگەڕێ بە ناو 417993 هەواڵ و بابەتدا، لە زیاتر لە 42 سەرچاوەوە.\nرێزان شێخ دلێر: یەكێتی داوای كردوە پرسی لامەركەزی جێبەجێبكرێت\nJanuary 16th, 2021 نه‌وا\nJanuary 14th, 2021 NRT\nلاهور جەنگى رایگەیاند، ئاڵا تاڵەبانی وەک سەرۆکی فراکسیۆنی یەکێتی لە ئەنجومەنی نوێنەرانی عێراق دەستنیشانکرا.\nکۆبوونەوەی مەکتەبی سیاسی هەردوو حزبی دەسەڵاتداری هەرێم (پارتی و یەکێتی) دەستیپێکرد و تاوەو ئێستاش بە فەرمی تەوەرەکانی کۆبوونەوەکەیان رانەگەیاندووە.\nوتەبێژی بزوتنەوەی گۆران بە ئێن ئاڕ تی راگەیاند، ئەمڕۆ پارتی دیموکراتی کوردستان بە جیا لە هەولێر سەردانی هەریەکە لە یەکێتی و گۆڕان دەکات و لەگەڵیاندا کۆدەبێتەوە.\nJanuary 13th, 2021 NRT\nپەرلەمانتارێکی پێشووی عێراق رایگەیاند، نەوشیروان مستەفا لە ساڵى ٢٠٠٣دا پێشنیارى بۆ یەکێتى و پارتى کرد، کە هەریەکەیان بڕى ٧٥ ملیۆن دۆلار دابینبکەن بۆ کڕینەوەى زەویی کوردەکان لە عەرەبە هاوردەکان و دواتر زەوییەکان رادەستى خاوەنە رەسەنەکانى بکەنەوە.\nباڵیۆزی یەکێتی ئەوروپا لە بەغدا: هەوڵدەدەین عێراق لە لیستی وڵاتانی زۆر مەترسیدار دەربهێنین\nبەپەلە: ئەنجامی تیروپشكی قۆناغی 32ی جامی یەكێتی ئینگلتەرا\nJanuary 11th, 2021 یاریگا\nیاریگا- كەمێك پێش ئێستا تیروپشكی قۆناغی 32ی جامی یەكێتی ئینگلتەرا ڕاكێشرا. تیروپشكی قۆناغی 32ی جامی…\nیەكێتی هاوردە و هەناردەكارانی هەرێم: ساڵی رابردوو ٨١٣ کۆمپانیا تۆمارکراون\nJanuary 11th, 2021 NRT\nیەكێتی هاوردە و هەناردەكارانی هەرێمی كوردستان رایگەیاند، بە تەنیا لە ساڵی رابردوودا، ٨١٣ کۆمپانیا لە هەرێمی کوردستاندا تۆمارکراون. دەشڵێت، بە کۆی گشتی لە هەرێمدا، تاوەکو ئێستا مۆڵەت بە ٣٠ هەزار و ٢٢٣ کۆمپانیا دراون.\nفەیسبوك پەڕەی فەرمی یەکێتی زانایانی موسوڵمانانی جیهانی داخست


دەرەنجامەکانی بانگەوازی خۆپیشاندانی بەربڵاوی "نا بە ئەمریکا" لە عێراق - SAHAR KURDISH (Sorani)\nکانونی دوھەم 16, 2020 14:06 Asia/Tehran\nبانگەوازی موقتەدا سەدر، ڕێبەری ڕەوتی سەدر بۆ بەڕێوەبردنی خۆپیشاندانی بەربڵاوی دژە ئەمریکی بەرەوڕووی پێشوازیی تاقمەکانی خۆڕاگری و جەماوەری عێراق بووەتەوە.\nموقتەدا سەدر سێشەممەی رابردوو (14ی ژانیڤەری) داوای لە خەڵکی عێراق کرد ڕۆژی هەینی خۆپیشاندانێکی بەربڵاو بە بەشداری ملوێنان کەس و بە شێوەی یەکپارچە بۆ ئیدانە کردنی ئامادەبوونی هێزە سەربازیە ئەمریکییەکان و دەسدرێژی بەردەوامیان لەعێراق بەڕێوە بەرن. ئەم بانگەوازە بەرەوڕووی پێشوازی خێڕای تاقمە خۆڕاگریەکانی عێراق بووەوە.\nئەم بانگەوازە و پێشوازیە خێڕاکەی لەلایان تاقمە خۆڕاگریەکانەوە هەڵگری چەند پەیامی گرینگە.\nیەکەمیان ئەوەیە کە هەموو تاقمە عێراقیەکان، باوەڕێکی هاوبەشیان هەیە لەمەڕ وەدەرنانی هێزە سەربازیە ئەمریکیەکان لەو وڵاتەدا. ئەمریکا پێش ئێستا هەوڵی زۆری خستە گەڕ هەتا ناکۆکی و دووبەرەکی بنێتەوە لەنێوان تاقمە شێعەکاندا، بەڵام تیرۆری سەردار سپەهبۆد قاسم سولەیمانی، فەرماندەری هێزی قودسی سپای پاسدارانی ئینقلابی ئیسلامی و ئەبوومەهدی موهەندیس، جێگری سەرۆکی حەشدی شەعبی و 8 کەس لە هاوڕێیانیان لە نزیکیی بەغدا بووە هۆی یەکگرتنی زیاتر لە نێوان ئەو تاقمانەدا.\nتەوەرەی ئەم یەکگرتنەش وەدەرنانی هێزە سەربازیە ئەمریکیەکانە لە عێراقدا.\nیەکگرتن و هاوڕایی تاقمە عێراقیەکان، پەیامێکی دیکەشی هەیە و ئەوەش ئەمەی کە ستراتژیای ترەمپ لە پەیوەندی لەگەڵ تیرۆری سەردارانی خۆڕاگری و هەنگاونان لە دژی حەشدی شەعبی، ستراتژیایێکی هەڵە بووە و هەر بەهەڵەش بۆخۆیانیان لێکداوەتەوە و لە کردەوەدا، دەرەنجامەکانی لە دژی ئەمریکا دەبێت کە بانگەوازی بەڕیوەبردنی خۆپیشاندانی بەربڵاویش هەر لەم پەیوەندیەدایە.\nسێهەمین پەیامی گرینگی ئەو بانگەوازە ئەمەیە کە تاقمە عێراقیەکان و بەتایبەت لایەنە شێعەکان هەرچەشنە دەسەڵاتداریەتیی ئەمریکا لەسەر عێراق ڕەت دەکەنەوە و پێدادەگرن لەسەر سەربەخۆیی و سەروەریی ئەو وڵاتە.\nبەڵام چوارەمین پەیامی بانگەوازی خۆپیشاندانی بەربڵاوی "نا بە ئەمریکا" ئەوەیە کە تاقمە شێعە شوێن دانەرەکان لەسەر گۆڕەپانی سیاسیی عێراق، خەباتی دژی دوژمنی بیانیان خستووەتە سەرووی بەرژەوەندیە سیاسیەکانی خۆیان و هەتا ڕادەیێکی زۆریش ناکۆکیە سیاسیەکانی نێوانیان وەلاناوە.\nئەمریکیەکان بۆ بەرەنگاربوونەوەی ڕەوتی یەکگرتنی تاقم و لایەنە عێراقیەکان بۆ جارێکی تر، ڕوویان کردووەتە بەهرە وەرگرتن لە ئەندامانی کنە کردووی خۆیان لە نێوخۆی عێراق بە مەبەستی ڕێکخستنی خولێکی نوێێ تووندوتیژی و خۆپیشاندان.\nحەشدی شەعبی دوو مەکۆی تیرۆریستانی لە دیالە خاپوور کرد\nھەڵپەسێردرانی سێ مانگەی چالاکیی ھەواڵدەریی ڕۆیتێرز لە عێراق


چۆن باشترین جۆری هەویری ددان هەڵدەبژێریت - تۆڕی میدیایی خەڵک\nلەوانەیە زۆربەمان كاتێك دەمانەوێت هەویری ددان بكڕین نەزانین كامیان هەڵبژێرین و پرسیاری ئەوەمان هەبێت ئایا كام جۆرە باشترینە. ئێمە لێرەدا 8 ڕێگە دەخەینە ڕوو بۆ هەڵبژاردنی باشترین جۆری هەویری ددان :-\nفلۆراید كانزایەكی سروشتییە كە مینای ددان دەپارێزێت و دژی كلۆرییە. كۆمەڵەی ددانی ئەمریكی ADA فلۆراید بە پێكهاتەی بنچینەیی هەویری ددان دادەنێت. تۆ دەتوانیت لەسەر پاکەتی هەویری ددانەکە زانیاری وەر بگریت سەبارەت بە پێکهاتەکانی و بزانی کە ئایا ڕێژەی فلۆراید لە هەر جۆرێکی هەویری دداندا چەندە.\n– باشترین ڕێژەی فلۆراید لە هەویری دداندا بۆ کەسانی پێگەیشتوو بریتییە لە 1000-1500 ppm\nبەڵام ئەگەر كلۆری ددانت هەبوو ئەوا وا باشە بڕی فلۆراید لەنێوان 2800-5000 ppm بێت.\n– بۆ منداڵانیش وا باشە بڕی فلۆراید لە نێوان 1000-1350 ppm بێت.\n2- مۆری پەسندكردنی کۆمەڵەی ددانی ئەمریکی هەبێت (ADA)\nهەندێك لە جۆرەكانی هەویری ددان مۆری ADA لەسەرە، ئەمەش مانای ئەوەیە كە مەرجەكانی ADA تێدایە کە بریتیین لە:\n– بوونی فلۆراید\n– بوونی كانزای چالاك و بەسوود بۆ پاكژی دەموددان\n– ماددەی تامدار و بۆنداری تێدا نەبێت وەكوو: شەكر، كە دەبنە هۆی خراپبوونی ددان\n– بەڵگەی زانستی هەبێت کە ئەم هەویرە ددانە بەسوود و کاریگەر و بێزیانە\n3- خوێندنەوەی لكێنەی سەر هەویری ددان.\nوا باشە كە لكێنەی سەر هەویری ددان بخوێنینەوە، لەبەرئەوەی هەموو جۆرەكان گونجاو نین بۆ هەرکەسێک. بۆ نموونە هەموویان بۆ منداڵان نابن.\nزانینی پێكهاتەی هەویری ددان یارمەتیی خەڵكی دەدات لە ئەگەری بوونی هەر ماددەیەك كە هەستیارییان بۆی هەیە. بۆ نموونە ئەو كەسانەی كە برینی ناو دەمیان هەیە پێویستە ئەو جۆرانەی هەویری ددان بەكار نەهێنن كە sodium lauryl sulfate ی تێدایە.\n4- هەڵبژاردنی هەویری ددانەكەت پشت دەبەستێت بە جۆری كێشەكەت\nهەر جۆرێكی هەویری ددان تایبەتە بە جۆرێكی دەموددان. پێویستە ئەو جۆرە لە هەویری ددان هەڵبژێری كە پێویستتە. بۆنموونە هەندێك لە خەڵكی پێویستییان بە هەویری ددانی دژەهەستیارییە، كە هەندێك ماددەی تایبەتی تێدایە وەكوو ترشەخوێی پۆتاسیۆم كە ڕێگری دەكات لە گواستنەوەی ئازاری ددانەكە.\n5-بەكارهێنانی هەویری ددانی سپیكەرەوە\nزۆر لە خەڵكی خەندەیەكی سپیتر و جوانتریان دەوێت. هەویری ددانی سپیكەرەوە كاریگەرییەكی تەندروستی دەبێت بۆ سپیكردنەوەی ددانەكان. ئەو جۆرانەی هەویری ددان پێكهاتەیەكی زبر و تیژیان تێدایە دەبنە هۆی بریقەداركردن و لێكردنەوەی پەڵە لەسەر ڕووی ددانەكە. بەڵام گرنگە ڕێژەی RDA، كە بریتیە لە ڕێژەی ماددە زبر و تیژەكانی هەویری ددانەكە، 250 یان كەمتر بێت. ئەوانەی لەو ڕێژەیە زیاترن زیان بە ددانەكە دەگەیەنن.\n6-بەكارهێنانی هەویری ددان بۆ ددانی زۆر هەستیار:\nئەو كەسانەی ددانەكانیان زۆر هەستیارن شردنی ددان لە لایان زۆر بێزاركەرە. خواردن و خواردنەوەكانی وەكوو قاوەی گەرم یان دۆندرمە دەبنە هۆی ئازارێكی زۆر بۆیان، بۆیە پزیشكی ددان ڕەچەتەی هەویری ددانی بەهێزتر دەنووسێت. ئەگەر تۆ ددانەکانت هەستیارە، دەتوانی ڕاوێژ بە پزیشکی پسپۆڕ بکەیت سەبارەت بە هەڵبژاردنی باشترین جۆری هەویر بۆ ددانەکانت. یان لە کاتی چوونە دەرمانخانەکان داوای هەویری ددانی تایبەت بە هەستیاری بکەیت.\n7- ڕێگریكەری بەڵغی ددان\nچینێك بەكتریا لەسەر ڕووی ددانەكان دروست دەبێت, كاتێك ئەو چینە دەمێنێتەوە و دەبێت بە توێژاڵێكی ڕەق كە پێی دەگوترێت بەڵغی ددان; كە دواتر لابردنی قورس دەبێت و دەبێتە هۆی نەخۆشییەكانی پوك. هەندێك ماددەی كیمیایی كە لە پێكهاتەی هەویری دداندا هەن ڕێگری دەكەن لە دروستبوونی بەڵغی ددان؛ وەکوو Pyrophosphate و zinc citrate.\n8- بەكارنەهێنانی هەویری ددانی شیرین\nشەكر ڕێگەخۆشكەرە بۆ كلۆربوونی ددانەكان؛ بۆیە بەكارهێنانی ئەو جۆرانەی كە شەكریان تێدایە پەسند نین. بەڵام هەویری ددانی منداڵان جیاوازە. چونکە بەمەبەستەوە بڕێکی زۆری شەکری تێ دەکەن تاوەکوو منداڵەکان بێزار نەبن و ڕابێن بە شۆردنی ددانەکانیان\nڕۆشنا بابەكر عومەر\nخوێندكاری كۆلیژی پزیشكیی ددان


پێویستت به یارمه‌تیه- هه‌موو پرسیاره دووباره‌كان وه‌ڵام دراونه‌ته‌وه - كارفور عێراق\nچۆن ده‌توانم بگه‌م پێتان\nده‌توانی په‌یوه‌ندی ته‌له‌فۆنیمان له‌گه‌ڵ بكه‌ی\nچۆن ده‌توانم كاته‌كانی كرانه‌وه‌ی كۆگاكانی ناوچه‌كه‌ی ئێمه بدۆزمه‌وه؟\nئێمه به‌شێكی دیاریكراومان هه‌یه كه هه‌موو كاته‌كانی كرانه‌وه‌ی تێدایه بۆ هه‌موو كۆگاكانمان، تكایه سه‌ردانی لاپه‌ره‌ی Find a Store بكه بۆ زانیاری زیاتر\nنزیكترین كۆگا له من له كوێیه؟\nتكایه سه‌ردانی لاپه‌ڕه‌ی Find a Store بكه و ناوی شوێنه‌كه‌ت بنوسه و نزیكترین كۆگا لای تۆ ده‌رده‌كه‌وێت\nچۆن ده‌توانم بزانم كه ئایا هه‌لی كار هه‌یه لای ئێوه وه چۆن ده‌توانم پێشكه‌شی شوێنی به‌تاڵ بكه‌م ؟\nهه‌موو هه‌لی كاره‌كان ده‌توانرێت بدۆزرێته‌وه له لاپه‌ره‌ی careers. تكایه په‌یوه‌ندی به لاپه‌ره‌ی Careers بكه بۆ پێشكه‌شكردنی داواكاریه‌كه‌ت بۆ شوێنی به‌تاڵ. ئه‌گه‌ر داواكاریه‌كه‌ت په‌سند كرا به زووترین كات په‌یوه‌ندیت پێوه ده‌كرێت له‌لایه‌ن تیمی دامه‌زراندنمان\nمن حه‌زم به پێشكه‌ش كردنی به‌رهه‌مێك هه‌یه به ئێوه بۆ فڕۆشتن له كۆگاكانتان، ده‌بێت چی بكه‌م؟\nتكایه سه‌ردانی لاپه‌ره‌ی Become a Supplier بكه و نامه‌یه‌كمان بۆ بنێره و ئێمه‌ش داواكاریه‌كه‌ت ده‌نێرین بۆ تیمی فڕۆشیارانی ئێمه.\n2022 Carrefour. هەموو مافێکی پارێزراوە